Source: http://docplayer.fi/2967551-Sosiaalinen-vahvistaminen.html
Timestamp: 2018-06-25 08:10:13+00:00
Document Index: 15310909

Matched Legal Cases: ['kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ']

Sosiaalinen vahvistaminen - PDF
Download "Sosiaalinen vahvistaminen"
1 Sosiaalinen vahvistaminen käsitteenä ja palveluina Sosiaalisen vahvistamisen kehittämistoiminnan tuloksia VA LTA K U N N A L L I N E N T Y Ö PA JAY H D I S T YS R Y 1
2 Sosiaalinen vahvistaminen käsitteenä ja palveluina Sosiaalisen vahvistamisen kehittämistoiminnan tuloksia VALTAKUNNALLINEN TYÖPAJAYHDISTYS RY JA TEKIJÄT 2015 Kustantaja VALTAKUNNALLINEN TYÖPAJAYHDISTYS RY OPETUS- JA KULTTUURI- MINISTERIÖN TUELLA Graafinen suunnittelu ja taitto TERHI KETOLAINEN 2
3 Sosiaalinen vahvistaminen käsitteenä ja palveluina Sosiaalisen vahvistamisen kehittämistoiminnan tuloksia Johdanto Sosiaalisen vahvistamisen määrittely ja asema nuorten hyvinvoinnin palvelujärjestelmässä TAPIO KUURE Monialaisen yhteistyön keskiössä Nuorten palvelujärjestelmä etsivän nuorisotyön ja työpajojen näkökulmasta ANNA KAPANEN Etsivien ja työpajavalmentajien kokemuksia Nuotta-valmennuksesta ELISA LIPPONEN VA LTA K U N N A L L I N E N T Y Ö PA JAY H D I S T YS R Y
4 J O H DA N T O Sosiaalinen vahvistaminen käsitteenä ja palveluina Sosiaalisen vahvistamisen kehittämistoiminnan tuloksia Nuorten työpajatoiminta, etsivä nuorisotyö ja Nuotta-valmennus muodostavat opetus- ja kulttuuriministeriön (OKM) nuorisoyksikön tukeman sosiaalisen vahvistamisen palvelujatkumon. Koska palveluilla on yhteinen kohderyhmä ja yhtenevä arvopohja, tiivis yhteistyö niiden välillä on luonnollista. Sosiaalisen vahvistamisen palveluiden yhteisiä nimittäjiä ovat kohtaaminen ja vuorovaikutus. Sosiaalisen vahvistamisen käsitettä on alettu käyttämään syrjäytymisen käsitteen tilalla. Se on syrjäytymisen käsitettä vähemmän leimaava. Käsitteen sisältöä ei ole kuitenkaan kovin tarkkaan määritelty eikä rajattu. Sosiaalisen vahvistamisen kehittämistoiminnan ( ) tarkoituksena oli OKM:n rahoittaman sosiaalisen vahvistamisen palvelukokonaisuuden, eli työpajatoiminnan, etsivän nuorisotyön ja Nuottavalmennuksen, kokonaiskehittäminen. Työllä oli kolme keskeistä tavoitetta: sosiaalista vahvistamista koskevan tietopohjan lisääminen, sosiaalisen vahvistamisen palveluiden vaikuttavuuden arvioinnin kehittäminen sekä sosiaalisen vahvistamisen palveluihin liittyvien yhteistyökäytäntöjen kehittäminen. Tähän raporttiin on koottu kehittämistoiminnan keskeisiä havaintoja ja tuloksia. Raportti koostuu kolmesta osiosta, joista ensimmäinen Sosiaalisen vahvistamisen mää rittely ja asema nuorten hyvinvoinnin palvelujär jestelmässä on tutkijan näkemys sosiaalisen vahvistamisen käsitteistöstä sekä aihealueeseen liittyvistä laeista ja yhteiskunnallisesta keskustelusta. Raportin kaksi viimeistä osiota perustuvat kehittämistoiminnan yhteistyöprosessiin, jossa tavoitteena oli sosiaalisen vahvistamisen palveluihin liittyvien yhteistyökäytäntöjen kehittäminen. Monialaisen yhteistyön keskiössä. Nuorten palvelujärjestelmä etsivän nuorisotyön ja työpajojen näkökulmasta -selvitykseen on koottu etsivien nuorisotyöntekijöiden, työpajojen työntekijöiden sekä näistä kahdesta palvelusta vastaavien esimiesten kokemuksia palveluista osana nuorten palvelujärjestelmää ja sidosryhmäyhteistyön haasteista ja hyvistä käytännöistä. Viimeisessä osiossa tarkastellaan yhdeksässä valtakunnallisessa nuorisokeskuksessa toteutettavaa Nuottavalmennusta ja etsivien ja työpajojen kokemuksia siitä. Edellä mainittujen osaprosessien lisäksi kehittämistoiminnassa käynnistettiin laadullisen mittariston rakentaminen sosiaalisen vahvistamisen palveluihin. Laadullisen vaikuttavuuden osoittamisen helpottumiseksi tähtäävän mittariston kehittäminen jatkuu Valtakunnallisen työpajayhdistyksen Tiedonhallinnan kehittämistyössä ( ). 4
5 Sosiaalisen vahvistamisen määrittely ja asema nuorten hyvinvoinnin palvelujärjestelmässä TA P I O K U U R E 5
6 Sisällys 1. Johdanto: sosiaalisen vahvistamisen käsite nuorisotoimialalla Työpajatoiminta, etsivä nuorisotyö ja Nuotta-valmennus kohdennettuina sosiaalisen vahvistamisen palveluina Tutkimustavoitteena sosiaalisen vahvistamisen käsitteen määrittely ja asema nuorten hyvinvoinnin palvelujärjestelmässä Lainsäädännöllisten käsitteiden voima Sosiaalisen vahvistamisen sanastoa nuorisotyön kentällä Sosiaalinen vahvistaminen nuorisoalan koulutuksessa Yhteenveto: kasvatusta vai sosiaalityötä? Käsitetutkimuksen metodologiasta Käsitehistoriasta Suomalaisen poliittisen sanaston omintakeisesta historiasta EU ja siirtyminen angloamerikkalaiseen yhteiskunnalliseen sanastoon Erilaisia tulokulmia nuorten sosiaaliseen vahvistamiseen Kokemuksellinen näkökulma syrjäytymiskierteeseen alisuoriutuminen ja yksinäisyys Jengiytymisestä nuorten yksinäisyyteen Sosiaalinen vahvuus kouluyhteisössä Luottamus ja resilienssi pärjääminen elämän kolhujen ja maailman vaatimusten edessä Sosiaalinen toimintakyky Minäpystyvyys, yhteisö, oppiminen ja kansalaispätevyys Sosiaalinen vahvistuminen lähisuhteet, osallisuus ja poliittinen osallistuminen Elinikäisen oppimisen avaintaidot sosiaalista osaamista ja kansalaistaitoja Yhteenveto: käsitedynamiikka, syrjäytyminen ja sosiaalinen vahvistaminen Sosiaalisen vahvistamisen käsite nuorisoalalla Sosiaalisen vahvistamisen käsite vuoden 2006 nuorisolaissa Nuorisolainsäädäntö toimintaympäristön muutoksessa Nuorisolain lähilukua Mahtipontinen nuorisolaki? Sosiaalisen vahvistamisen lähikäsitteistöä muussa lainsäädännössä Sosiaalihuoltolaki Lastensuojelulaki Perusopetuslaki Laki ammatillisesta koulutuksesta Oppilas- ja opiskelijahuoltolaki Liikuntalaki Laki julkisista työvoima- ja yrityspalveluista Kuntalaki Yhteenveto: sama ilmiö, eri käsitteet Tapoja hahmottaa nuorten hyvinvoinnin julkinen palvelujärjestelmä Toimintaympäristön hahmottamisesta palveluprosessien johtamiseen Palvelujärjestelmä kohtaa nuoren: case Silta-Valmennusyhdistys ry Nuorten hyvinvoinnin palveluiden valtakunnallinen ohjaus ja koordinointi Johtopäätöksiä Käsitteet liikkeessä Mitä nuorten sosiaalisella vahvistamisella tarkoitetaan? Sosiaalisen vahvistamisen palveluiden yhteiset nuorisotyölliset nimittäjät Mikä on sosiaalisen vahvistamisen palveluiden lisäarvo suhteessa muihin palveluihin? Suositukset Viitteet Käsitteen kulkureitin jäljittämistä
7 Perussosiologiassa jää kuitenkin helposti huomioimatta se, kuinka nuoret miehet ja naiset työstävät yhteiskunnallista tilaa eteenpäin, etsien ratkaisuja tämän päivän yhteiskunnallisiin haasteisiin, joita asetetaan erityisellä tavalla erityisesti heidän kontolleen. Carmen Leccardi 1 7
8 1. Johdanto: sosiaalisen vahvistamisen käsite nuorisotoimialalla Sosiaalisen vahvistamisen käsitettä on ryhdytty käyttämään syrjäytymisen ehkäisyn käsitteen tilalla erityisesti vuoden 2006 nuorisolain myötä. 2 Sen ei katsota olevan syrjäytymisen ehkäisyn käsitteen tapaan leimaava, vaan viittaavan prosessiin, jossa parannetaan asteittain nuorten elämäntilannetta ja -hallintaa. Nuorisolaissa sosiaalinen vahvistaminen määritellään elämänhallintaa parantaviksi ja syrjäytymistä ehkäiseviksi toimenpiteiksi. 3 Sosiaalisen vahvistamisen nähdään olevan kokonaisvaltaista ja moniammatillista elämänhallinnan, hyvinvoinnin ja osallisuuden tukemista. Sen painopisteen on katsottu olevan ehkäisevässä työssä ja tavoitteena nuoren yhteisölliseen toimintaan kiinnittyminen ja aktiivinen kansalaisuus. 4 Tämän selvityksen tarkoituksena on analysoida nuorten sosiaalisen vahvistamisen käsitettä lähestymällä käsitettä eri teoreettisten keskustelujen, nuorisotyön kentän ja lainsäädännöllisen toimintaympäristön näkökulmasta. Tutkimuksen lopuksi esitellään lyhyesti tapoja hahmottaa nuorten hyvinvoinnin palvelujärjestelmää. Tutkimuksen keskeiset tulokset esitetään lopussa johtopäätösten muodossa, joiden pohjalta muotoillaan suositukset. Tutkimus oli osa Valtakunnallisen työpajayhdistyksen (TPY) Sosiaalisen vahvistamisen kehittämistoimintaa Työpajatoiminta, etsivä nuorisotyö ja Nuotta-valmennus kohdennettuina sosiaalisen vahvistamisen palveluina Opetus- ja kulttuuriministeriön (OKM) nuorisoyksikön tukeman sosiaalisen vahvistamisen yksi palvelujatkumo rakentuu nuorten työpajatoiminnasta, etsivästä nuorisotyöstä ja Nuotta-valmennuksesta. Kyseiset palvelut jakavat samaa nuorten kohderyhmää ja muodostavat toisiinsa liittyvän palvelukokonaisuuden. Yleisimmin palveluketjut syntyvät, kun etsivä nuorisotyö ohjaa nuoria työpajoille ja Nuotta-valmennus toimii tukipalveluna ja lisäresurssina työpajatoiminnalle ja etsivälle nuorisotyölle. 5 Palveluiden arvopohjana ovat nuorisolain 1 :ssä määritellyt arvot eli yhteisöllisyys, yhteisvastuu, yhdenvertaisuus ja tasa-arvo, monikulttuurisuus ja kansainvälisyys, terveet elämäntavat sekä ympäristön ja elämän kunnioittaminen. Työpajatoiminta on sosiaalisen vahvistamisen palvelukokonaisuuden toimintamuodoista vakiintuneinta ja vanhinta: sen juuret ulottuvat 1980-luvulle. Työpajatoiminnan tarkoituksena on työnteon ja siihen liittyvän valmennuksen avulla vahvistaa yksilön arjenhallintataitoja ja kerryttää hänen osaamistaan sekä sitä kautta parantaa hänen valmiuksiaan hakeutua koulutukseen tai työhön. 6 Vuonna 2013 työpajatoimintaan osallistui yhteensä nuorta. 7 Suomessa etsivä nuorisotyö alkoi voimakkaasti laajentua OKM:n tuella vuonna Tuolloin valtion talousarviossa osoitet- 8
9 tiin 2,5 milj. euroa etsivään nuorisotyöhön, ja vuoteen 2011 mennessä summa kohosi jo 7,8 milj. euroon. 8 Etsivän nuorisotyön tarkoituksena on tavoittaa tuen tarpeessa olevia nuoria ja ohjata heidät tarvitsemiensa palvelujen piiriin. Toiminta perustuu monialaiselle verkostoyhteistyölle, lähtee nuoren tarpeiden kuulemisesta ja rakentuu nuoren ja etsivän nuorisotyöntekijän luottamukselliselle suhteelle. Vuonna 2013 etsivän nuorisotyön työntekijät olivat yhteydessä nuoreen. Näistä nuorista tavoitettiin ja toimenpiteisiin ohjattiin nuorta. 9 Etsivä nuorisotyö on ainoa sosiaalisen vahvistamisen palvelukokonaisuuden palvelu, josta on erikseen säädetty lailla. Nuotta-valmennusta on toteutettu OKM:n tuella vuodesta 2010 lukien yhdeksässä valtakunnallisessa nuorisokeskuksessa. Toiminnan tarkoituksena on nuorten arjenhallinnan, sosiaalisten taitojen ja terveiden elämäntapojen vahvistaminen sekä lähettävien tahojen palveluprosessin tukeminen. Tyypillisessä valmennuksessa, kestoltaan 3 4 vuorokautta, nuoret yöpyvät lähettävien tahojen työntekijöiden kanssa nuorisokeskuksessa. Valmennukset yhdistävät luontoympäristön hyödyntämisen, toiminnalliset menetelmät ja seikkailutoiminnan nuorille tarjottavaan ryhmä- ja yksilömuotoiseen tukeen. Nuotta-valmennukseen osallistuu vuosittain noin nuorta ja lähettävän tahon työntekijöitä noin Tutkimustavoitteena sosiaalisen vahvistamisen käsitteen määrittely ja asema nuorten hyvinvoinnin palvelujärjestelmässä Tämä tutkimusraportti kohdistuu koko kehittämistoiminnan ensimmäiseen tavoitteeseen, eli sosiaalisen vahvistamisen käsitteen ja palveluiden määrittelyyn ja yhteiskunnalliseen asemointiin. Yhteiskunnallisella asemoinnilla tarkoitetaan sitä, mitä sosiaalisen vahvistamisen palvelut voisivat olla, kenelle näitä palveluita kohdistetaan ja mikä on nii- den asema palvelujärjestelmässä. Tutkimuksen tavoitetta tarkennettiin siten, että tutkimustehtäväksi asetettiin nuorten sosiaaliseen vahvistamiseen liittyvän yhteiskunnallisen keskustelun analysointi, sosiaalisen vahvistamisen käsitteen määrittely ja lähikäsitteiden hahmottaminen, sosiaaliseen vahvistamiseen liittyvien palveluiden määritteleminen ja palveluiden asema nuorten palvelujärjestelmän kokonaisuudessa. Tutkimuksen tavoitteen ja tehtävän pohjalta tutkimusongelma ja tutkimuksen alakysymykset muotoiltiin seuraavasti: 1. Tutkimusongelma: Mitä nuorten sosiaalisella vahvistamisella tarkoitetaan? 2. Tutkimuksen alakysymykset: a. Mitä ovat sosiaalisen vahvistamisen palveluiden yhteiset nuorisotyölliset nimittäjät? b. Mikä on sosiaalisen vahvistamisen palveluiden lisäarvo suhteessa muihin palveluihin? Tutkimus painottuu käsitteen määrittelyyn, ja sosiaalisen vahvistamisen palveluita tarkastellaan lähemmin raportin seuraavissa osioissa. Määrittelytyö toteutettiin sosiaaliseen vahvistamiseen liittyviä toimijoita osallistavalla prosessilla, työntekijä- ja asiantuntijahaastatteluilla ja käsitehistoriallisella analyysilla. Tutkimustyö on ollut luonteeltaan kahtalaista, eli toisaalta käsiteanalyyttista ja tutkimuskirjallisuuteen nojaavaa, toisaalta toimintatutkimuksellista, nuorisotyön kentällä havainnoivaan etnografiseen aineistoon nojaavaa. 11 Tutkimuksen oletetuiksi tuloksiksi arvioitiin nuorten sosiaaliseen vahvistamiseen liittyvien yhteisten käsitteistöjen vakiintuminen ja vaikuttamistyön perusteiden vankistuminen. Tavoitteena oli myös kiteyttää sosiaalisen vahvistamisen palveluiden yhteisiä nuorisotyöllisiä nimittäjiä, toiminnan arvoja, kasvatusperiaatteita ja nuorta koskevaa ihmiskäsitystä sekä kuvata niiden nuorisotyöllistä lisäarvoa suhteessa muihin hyvinvointipalveluihin. 9
10 2. Käsitetutkimuksen metodologiasta Käsitetutkimusta voidaan harjoittaa yhteiskuntatieteellisessä tutkimuksessa monella eri tavalla. Tässä tutkimuksessa näkökulmana on käsitehistoria. Vaikka nuorten sosiaalinen vahvistaminen on käsitteenä jokseenkin tuore se on ilmaantunut suomalaiseen keskusteluun 2000-luvun alussa hedelmällisenä metodologisena lähestymistapana voidaan pitää käsitetutkimuksen erityistä osa-aluetta eli käsitehistoriaa. Sosiaalisen vahvistamisen käsitteen taustalla voi olettaa vaikuttavan nuorten voimaannuttamiseen liittyvä käsitteistö, joka on alkuperältään englantilainen, mutta viimeisenä 20 vuotena ennen muuta EU-nuorisopolitiikan lanseeraama ja ylläpitämä käsite. Käännöstermin voimaannuttaminen englanninkielinen muoto on empowerment, jonka tutkija Juha Siitonen jäljittää väitöskirjassaan vuoteen 1645 tosin eri merkityksessä kuin se nykyisin ymmärretään Käsitehistoriasta Käsitehistoria eroaa historiallisesta aatteiden ja ideologioiden tutkimuksesta kysymyksenasettelunsa ja tutkimusasetelmansa suhteen. Aatehistoriassa tai poliittisen ja yhteiskunnallisen ajattelun historiassa etsitään usein kaukaisesta menneisyydestä aatteiden ja käsitteiden juuria, joiden varaan rakennetaan historiallisia jatkumoita. Näiden varassa kansakunnat kirjoittavat historiaansa, kukin omalla tavallaan, sukupolvesta toiseen. Käsitehistoria puolestaan korostaa enemmän katkoksia käsitteen käytössä ja käsitteen sisällön muutoksia. Samalle käsitteelle voidaan antaa sekä ajan mittaan että aikalaiskeskusteluissa erilaisia merkityksiä. Usein käsitteet ovat kiistanalaisia ja ne ymmärretään eri tavalla. 13 Käsitehistorialla viitataan filosofiataustaiseen, vahvasti kieleen suuntautuneeseen historian tutkimukseen, joka on kohdistunut erityisesti poliittisiin käsitteisiin. 14 Nuorten sosiaaliselle vahvistamiselle voidaan esittää käsitehistoriallisen tutkimusmetodologian mukaisia kysymyksiä. Kysymyksillä tematisoidaan tutkimuksen pääongelmaa, eli mitä sosiaalisella vahvistamisella tarkoitetaan. 15 Seuraavat avustavat kysymykset osoittautuivat nuorisoalan asiantuntija- ja työntekijähaastatteluissa käyttökelpoisiksi: miten käsite on tullut osaksi nuorisopoliittista kieltä, onko käsitteen merkitys kiistelty ja onko siitä jossakin tilanteessa käyty merkittäviä kiistoja, ketkä ovat politikoineet tällä käsitteellä, missä kontekstissa käsite esiintyy, mitkä ovat sen vastakäsitteet ja ovatko ne muuttuneet, mihin muihin käsitteisiin se on rinnastunut ja mitä vastaavanlaisia formuloita siitä on kulloinkin esiintynyt, mitä käsitteen käyttötapa kertoo Suomen poliittisesta kulttuurista ja liittyykö siihen jotakin erityistä suhteessa muihin kieliin ja kulttuureihin? Vastauksia kysymyksiin etsitään tässä raportissa esitettyjä aineistoja analysoitaessa, ja ne esitetään raportin lopussa tehtäessä johtopäätöksiä. 10
11 2.2. Suomalaisen poliittisen sanaston omintakeisesta historiasta Ennen kuin aletaan pohtia sosiaalisen vahvistamisen merkityksiä nuorisotyön ja -politiikan näkökulmasta, on hyvä luoda lyhyt katsaus suomalaiseen poliittiseen kulttuuriin ja sen käsitteellisiin erikoisuuksiin. Suomalaisessa poliittisessa kulttuurissa sosiaalinen, yhteiskunnallinen ja poliittinen käsitteistö kulkevat, osin poliittisesta historiasta ja osin nopeasta rakennemuutoksesta johtuen, irrallaan toisistaan. Tämä on muokannut käsitystämme kansalaisuuden sisällöstä ja muodosta. Sosiaalisen vahvistamisen käsitteen näkökulmasta oleellista on käsitteiden sosiaalinen ja yhteiskunnallinen eroaminen toisistaan. Vielä 1930-luvulla yhteiskunta, yhteisö ja sosiaalinen ymmärrettiin yhtenä ja samana asiana. Tästä hyvänä esimerkkinä mainittakoon Heikki Wariksen tutkimus vuodelta 1932/1934. Hän nimesi työläisyhteisöä käsittelevän tutkimuksensa otsikolla Työläisyhteiskunnan syntyminen Helsingin Pitkänsillan pohjoispuolella I-II. 16 Toisena esimerkkinä mainittakoon käsitys yhteiskunnan vastaisuudesta. Yhteiskuntavastaisuus ymmärrettiin sekä sosiaalisena että poliittisena kysymyksenä. Yhteiskuntavastaisia saattoivat olla ääripäästä otettujen esimerkkien mukaan sekä valtiopetoksen valmistelijat että heikkolahjaiset. Viimeksi mainituista aiheutuvien ongelmien ratkaisuksi esitettiin pakkosterilisaatiota. Sterilisointiperusteita haettiin lääkintöhallituksen laatimien ohjeiden mukaan silloin, jos suvussa oli havaittu mielisairautta tai vajaaälyisyyttä, psykopatiaa, omituisia luonteita, itsemurhia, rikollisuutta, yhteiskuntavastaisuutta, kroonillista alkoholismia tai huumausaineiden käyttöä, kaatumatautia y.m.s. 17 Yhteiskunnallinen ja sosiaalinen alkoivat erkaantua käsitteellisesti toisistaan vasta 1960-luvun sosiaalipoliittisissa ja sosiologisissa keskusteluissa. Ihmisen sosiaalinen todellisuus alettiin ymmärtää kolmella elämän piirillä: yhteiskunnallinen, sosiaalinen ja yksilötaso. Poliittisen elämisen ulottuvuus jäi tässä jaottelussa määrittelemättä, minkä voi olettaa kuvastavan suomalaisen poliittisen elämän eli sfäärin ohuutta. Suomalaisessa keskustelussa poliittisen sfäärin ymmärtämisellä on omintakeinen historiansa. Hyvin pitkään suomalaisessa keskustelussa ainoastaan valtiollinen toiminta ymmärrettiin poliittiseksi. Kuitenkin, jo valtion käsite sinällään on tuore. Kun Suomen ensimmäiset valtiopäivät kokoontuivat Porvoossa 1809, käsitettä valtio ei ollut vielä olemassa suomen kielessä, vaan se rakentui jälkikäteen 1800-luvulla Suomen kehittyessä kansakuntana Venäjän alaisuudessa. Suomen itsenäistymisen myötä poliittinen toiminta kytkettiin edelleen erityisesti valtiolliseen toimintaan, missä yhteiskuntaluokkiin perustuvat intressit määrittelivät poliittista toimintaa, jonka ytimenä nähtiin kamppailu valtiovallasta. Kansalaisyhteiskunnasta itsenäisenä toimijana alettiin puhua laajemmalti vasta 1990-luvun laman myötä, jolloin kutsuttiin ns. kolmatta sektoria apuun yhteiskunnan rakentamisessa EU ja siirtyminen angloamerikkalaiseen yhteiskunnalliseen sanastoon Suomen EU:hun liittymisen myötä yhteiskuntapoliittinen ja poliittinen sanastomme siirtyi aikaisemmasta keskieurooppalaisesta sanastosta kohti angloamerikkalaista sanastoa, jonka alkuperä painottui uuden hallintatavan myötä amerikkalaisperäiseen sanastoon. Uutta hallintatapaa alettiin kutsua nimellä New Public Administration, joka oli niin sanotusti julkinen, markkinalähtöinen ja jota luonnehti verkostoituva hallinto, jota puolestaan alettiin kuvata käsitteellä governance. 18 Vaikka EU:n byrokratia toimii raskaan ja elitistisen ranskalaisen perinteen mukaisesti, itse yhteiskuntapoliittinen sanasto on kotoisin USA:sta, jossa uudet kuin myös vanhemmat hallinnan teoriat on kehitetty. 11
12 Empowerment. Uuden verkostoituvan hallintatavan myötä käsite empower alkoi saada uutta sisältöä. Käsitteen varhainen merkitys vuoden 1645 Oxford English Dictionaryn mukaan on ihmiselle annettu valtuutus käyttää voimaa. 19 EU:n käyttämässä merkityksessä puhutaan kuitenkin enemmän ihmisen omasta voimaantumisesta, jolle voidaan toki luoda rakenteellisesti mahdollisuuksia. Näitä mahdollisuuksia on uuden hallintatavan mukaisesti tarkoitus luoda ottamalla päätöksentekoon mukaan asiantuntijoiden (experts), asianosaisten (stakeholders) ja palveluiden edunsaajien (beneficaries) näkemykset, mielipiteet ja tieto. Empowerment kohdistuu ns. palveluiden edunsaajiin, jotka on saatava toimimaan aktiivisesti palveluita suunniteltaessa. Empowermentissa on näin ymmärrettynä sekä hallintateoreettinen että sosiaalityöllinen ja sosiaalipoliittinen ulottuvuus. Tästä näkökulmasta on helppo yhtyä Lawrence Grossbergin näkemykseen, jonka hän esittää teoksessaan Mielihyvän kytkennät. Risteilyjä populaarikulttuurissa vuonna 1995: En ole koskaan pitänyt toimintakykyisyyden lisäämistä (empowerment) luontaisesti poliittisena. Pidän toimintakykyisyyden lisäämistä pikemminkin osallisuutena ja panostuksena, asiana, joka liittyy energiavektoreihin, jotka yhdistävät tilassa sijaitsevia paikkoja. Tällaisena se on minkä tahansa toiminnan tai osallistumisen välttämätön ehto. 20 Toisaalta Grossbergin näkemykseen voi yhtyä, toisaalta sitä on mahdollista kehitellä eteenpäin. Lawrence Grossbergin kirjoittaessa tekstiä vuonna 1995 uudesta hallintatavasta puhuttiin vähän, puhumattakaan että sitä olisi sovellettu EU:ssa. EU:n ensimmäinen statukseltaan vahva ja poliittinen asiaa käsittelevä dokumentti oli nimeltään Valkoinen kirja EU:n hallintatavasta, joka hyväksyttiin vasta Samana vuonna hyväksyttiin EU:n nuorisopoliittinen valkoinen kirja, joka on kirjoitettu samassa hallintateoreettisessa viitekehyksessä. 21 Lähtökohtaisesti empowerment-prosessi kohdistuu hallinnan kohteisiin, jotka pyritään saamaan mukaan yhteiskunnan suunnitteluprosessiin ja päätöksentekoon. Verrattuna poliittisen historian käsitteisiin kuten emansipaatio eli vapautuminen, empowerment on enemmän hallintapoliittinen kuin poliittinen. Se liittyy enemmän yhteiskuntapolitiikkaan (policy) kuin politiikkaan (politics) kärjistääkseni käsitteiden ja kontekstien välisiä eroja. Kuitenkin, empowerment käsitteenä pitää sisällään sekä yksilön voimaantumisen että voimaantumisesta aiheutuvan kyvyn reflektoida EU:ta poliittisena yhteisönä globaalissa maailmassa. Empowerment voi kattaa toimintamuotoinaan yksilökohtaisen ja terapeuttisen voimaannuttavan valokuvauksen toisessa ääripäässään ja toisessa ääripäässään EU:n komission linjaukset nuorisotyön laadusta. Väliin jää koko joukko erilaisia kansalaisyhteiskunnan toimijoita. Voidaan oikeutetusti arvioida, että tässä uudessa kontekstissa empowerment käsitteenä on poliittisempi kuin miten Grossberg kirjoittaessaan käsitettä arvioi. EU:n nuorisopolitiikassa ja sitä toimeenpanevissa ohjelmissa, kuten nuorison toimintaohjelmat, keskeisiksi ja yllättävän pysyviksi käsitteiksi ovat nousseet empowerment ja sen sosiaalityöllistä ja sosiaalipoliittista ulottuvuutta painottava seuralainen social inclusion vastakäsitteenään social exclusion. Kaikki kolme käsitettä toimivat sekä yksilötasolla että rakenteellisella tasolla. Uusiakin käsitteitä tuodaan esille, mutta helppoa se ei ole, koska 28 maan yhteisössä abstraktien käsitteiden sisältö hukkuu käännöksissä. Tällöin turvaudutaan tilastollisiin muuttujiin kuten Not in Employment, Education or Training, jonka lyhennyksestä NEET on keskustelussa kehkeytynyt mutkat oikoen syrjäytymisvaarassa olevaa nuorta tarkoittava käsite. Life Management elämänhallinta. Elämänhallinnan käsite on ehkä laajimmin levinnyt nykyinen käsite, jolla kuvataan ih- 12
13 misen selviämistä arkipäivässään. Otsikossa käytetty englanninkielinen alkuperäissana life management viittaa management-sanastoon, eli johtamistieteisiin, joista keskustelu nykymuodossaan on lähtöisin. Managementsanastossa life-management on osa johtamiseen ja esimiestyöhön liittyvää sanastoa kuten self-management ja time-management. Suomessa sanasto tuli tutuksi lukujen vaihteessa johtamistieteissä ja niiden pohjalta kirjoitetuissa esimieskoulutuksen oppaissa, joista se siirtyi public managementin kehittymisen myötä julkiseen keskusteluun. Suomalaisessa nuorisotutkimuksessa life managementin käsitettä lanseerattiin ensimmäisiä kertoja vuonna 1997 ilmestyneessä teoksessa Youth and Life-Management. 22 Hallituksen esityksessä eduskunnalle nuorisolaiksi, lain yksityiskohtaisissa perusteluissa todettiin 1 :n kohdalla seuraavasti: Sosiaalinen vahvistaminen ei ole syrjäytymisen ehkäisyn tapaan käsitteellisesti leimaava, vaan kyseessä on prosessi, jossa parannetaan asteittain nuorten elämäntilannetta ja -hallintaa. 23 Mielenkiintoista sinällään on, että käsitteenä elämänhallinta ei kuitenkaan päätynyt nuorisolakiin eikä se ole päätynyt myöskään laajemmassa mitassa sosiaalialan lainsäädäntöön. Näkyvimmin käsitettä käytetään vuoden 2001 laissa kuntouttavasta työtoiminnasta. Olisiko niin, että sosiaalitoimessa ja nuorisotoimessa elämän hallitseminen tuntuu lakitasolla jossain määrin vieraalta käsitteeltä, mutta tavanomaisessa arkipäiväisessä keskustelussa sitäkin käyttökelpoisemmalta, koska sillä viitataan usein arkielämän rutiinien hallitsemiseen? Sosiaalisen vahvistamisen käsitteen näkökulmasta yhteiskunnallisen, sosiaalisen ja poliittisen kielenkäytön historia ja kielelliset erot on hyvä pitää mielessä, kun mietitään käsitteen käyttökelpoisuutta ja sisältöä suomalaisessa nuorisotyöllisessä ja nuorisopoliittisessa keskustelussa. Yhteiskuntapoliittisessa kielenkäytössä siirtyminen angloamerikkalaiseen sanastoon, joka EU:n myötä kiihtyi, aiheutti kielenkäytössä tilanteen, jossa käsitteiden suomennokset jäivät joskus fingelskan tasolle. Alettiin käyttää muun muassa käsitteitä empowerment, implementointi, managementti, leadershippi sanoina ilman tarkkaan määriteltyä merkitystä ja käsitteinä, jotka jäivät käyttäjilleenkin epäselviksi. Tilanne ei ole yhteiskunnallisessa keskustelussa tavaton. Edellä mainitun tutkija Tuija Pulkkisen mukaan on käsitteitä, jotka ikään kuin etsivät ilmaisuaan, koska niiden ymmärtämiseksi ei ole vielä kertynyt kokemusta. Hänen mukaan uudet käsitteet ovat usein seurausta kohtaamisista toisten kielten kanssa. Käsitteiden merkitysten muotoutuminen voi tapahtua ennakoimattomasti tai tietoisen kielellisen toiminnan tuloksena
14 3. Erilaisia tulokulmia nuorten sosiaaliseen vahvistamiseen Seuraavassa hahmottelen erilaisia lähestymistapoja ja tulokulmia nuorten sosiaalisen vahvistamisen problematiikkaan. Analysoin sitä, millaisissa yhteyksissä ja millaisilla käsitteillä nuorten sosiaalisesta vahvistamisesta on viime vuosina käyty teoreettista keskustelua. Haen käsitteiden välistä dynamiikkaa eli toisin sanoen jonkinlaista toimintalogiikkaa matkalla kohti sosiaalista vahvistumista. Tämän näkökulman mukaisesti analysoin, miten eri teoreettisissa keskusteluissa muotoillaan joko syrjäytymiseen johtava negatiivinen kierre tai sosiaaliseen vahvistumiseen johtava positiivinen kierre. Olen valinnut katsaukseen keskeisintä aikalaiskeskustelua ja tuoreita tutkimusraportteja. Kuten aina, tällaiset katsaukset ovat rajallisia. Katsaukseen valitut keskustelut ovat tulleet esiin omassa tutkijatyössäni ja verkostoissani Kokemuksellinen näkökulma syrjäytymiskierteeseen alisuoriutuminen ja yksinäisyys Olli Lehtonen ja Waldemar Kallunki korostavat tutkimuksessaan kokemuksellista näkökulmaa syrjäytymiskierteen kehittymisessä. Aineistona heillä on vuotiasta nuorista tehdyt puhelinhaastattelua Kymenlaaksosta vuodelta Lehtosen ja Kallungin mukaan syrjäytymiskierre koostuu suoriutumisen, sosiaalisen tuen, luottamuksen, koetun elintason ja koetun syrjäytymisen välisistä suhteista. Tutkijoiden kehittämän rakenneyhtälömallin tulosten perusteella alisuoriutuminen on nähtävä yhtenä lähtökohtana syrjäytymiselle. Alisuoriutuminen lisää nuoren kokemaa yksinäisyyttä, ja vaikka yhdistyykin voimakkaammin yksinäisyyteen, vähentää myös hänen tyytyväisyyttään elintasoonsa. Alisuoriutuminen on kuitenkin kohtalokkaampaa liittyessään nuoren sosiaalisiin suhteiden kuin koettuun elintason. Tutkijoiden mukaan yksinäisyyden kautta alisuoriutuminen lisää miltei kymmenkertaisesti syrjäytymisriskiä verrattuna matalan elintason kautta tapahtuvaan syrjäytymiseen. Elintason yhteys syrjäytymiseen on epäsuora. Nuorten syrjäytyminen liittyy tästä näkökulmasta erityisesti sosiaalisiin suhteisiin, mikä vastaa nuorten omia käsityksiä syrjäytymisen syistä. 26 Lehtonen ja Kallunki päätyvät suosituksissaan siihen, että nuorten aikuisten syrjäytymistä ei tule nähdä yksipuolisesti objektiivisten tekijöiden kuten koulutuksen tai työttömyyden seurauksena, vaan myös kokemuksellisten tekijöiden kuten yksinäisyyden, epäluottamuksen ja alisuoriutumisen muodostamana syrjäytymiskierteenä. Tehokkainta olisi keskittyä alisuoriutumisen katkaisemiseen vahvistamalla nuoren minäkäsitystä ja itsetuntoa. Itsetunnon vahvistamisessa oleellista on luottamuksen rakentaminen nuoren lähisuhteisiin eli vanhempiin, sukulaisiin ja vertaisryhmiin. Lehtonen ja Kallunki pitävät luottamusta lähisuhteissa väliintulevana muuttujana, joka selittää osin sitä, miten nuoret, jotka ovat kohdanneet samantyyppisiä vaikeuksia elämässään, selviytyvät niistä eri tavoin. Toisilla nuorilla on toisia enemmän ns. kim- 14
15 moisuutta (resilienssiä) ottaa kolhut vastaan. Tutkijat eivät kuitenkaan käytä itse resilienssin käsitettä, jota esittelen raportissa myöhemmin. Esittelen jäljempänä myös Sirpa Kannasojan analyysiä vanhemmuustyyleistä ja perheen toimintakyvystä, mikä valaisee lisää lähisuhteiden merkitystä. Yllättävää on, että Lehtosen ja Kallungin mukaan koulutus ei ole heidän tutkimassaan vuotiaiden ikäryhmässä syrjäytymisen kokemukseen kytkeytyvä tekijä, vaikka sen merkitys nuorten objektiivisen yhteiskuntaan integraation kannalta on suuri. Tutkimustulos on yksi esimerkki siitä, kuinka tärkeä on syrjäytymisen mittareita laadittaessa analysoida sekä objektiivisia että subjektiivisia hyvinvoinnin mittareita. Lehtosen ja Kallungin erityinen merkitys sosiaalisen vahvistamisen analysoimisessa on siinä, että he kiinnittävät huomiota alisuoriutumisen ja yksinäisyyden väliseen yhteyteen. Niiden liittyminen toisiinsa lisää huomattavasti syrjäytymisriskiä. Tutkimuksen tulos tukee Roel Cremerin kehittämää mallia, jossa nuoren kiinnittyminen yhteisöön kuten koululuokka vahvistaa hänen suoriutumistaan ja johtaa myönteiseen kierteeseen. Palaan Cremerin malliin myöhemmin käsiteltäessä minäpystyvyyden käsitettä Jengiytymisestä nuorten yksinäisyyteen Perinteisenä syrjäytymisen mallina on pidetty jengiytymistä. Jengiytymisen logiikka on hahmoteltu 1950-luvulta lähtien siten, että työväenluokkaiset pojat eivät viihtyneet tai pärjänneet keskiluokkaisessa koulussa, jolloin he kehittivät oman, koulun vastaisen alakulttuurinsa pärjäämisen areenakseen. Seurauksena oli se, että mitä enemmän poika pärjäsi omassa alakulttuurissaan, sitä vähemmän hänelle karttui taitoja pärjätä yhteiskunnan valtavirrassa. Tuloksena olivat poikkeavat, rikollisuuteen taipuvat jengit, Suomessa sakilaiset, jotka kokoontuivat julkisissa tiloissa kuten kadunkumissa. Erityisesti 2000-luvun alusta, tietokoneiden ja laajakaistojen yleistyessä, kadunkulmissa havaittavat nuorisoryhmät ovat olleet kuitenkin vähäisempi huoli. Ongelmaksi on tullut enemmänkin nuorten yksinäisyys ja puute henkilökohtaisissa kontakteissa, joita verkon virtuaaliset yhteisöt eivät kykene korvaamaan. Ilmiön havaitsivat ensin katujen etsivät nuorisotyöntekijät kuvaten siirtymää maaliverkosta verkkomaailmaan 27 ja sen jälkeen tutkijat. Suomessa ensimmäisiä yhteiskuntatieteellisiä puheenvuoroja ilmiöstä käytti Päivi Harinen vuonna 2008 julkaistussa artikkelissaan. 28 Nuorten yksinäisyyttä on tutkimuksissa sivuttu, mutta sitä ei ole asetettu yhteiskunnalliseksi ongelmaksi, kuten esimerkiksi vanhusten yksinäisyyttä gerontologiassa. Etsivien nuorisotyöntekijöiden työstä tehdyssä selvityksessä vuonna 2010 yksinäisyyden teema nousi kuitenkin vahvasti esiin nuorisotyön uutena haasteena. 29 TPY:n sosiaalisen vahvistamisen kehittämistoiminnassa saatujen havaintojen perusteella nuorten yksinäisyys koetaan ongelmana myös nuorten työpajoilla. Päivi Harinen käyttää tutkimuksessaan nuorten yksinäisyydestä sekä kvalitatiivisia että kvantitatiivisia aineistoja. Hän päätyy siihen, että yksinäisyys ei kyseisten kvantitatiivisten aineistojen perusteella näyttäisi olevan kovin mittavaa. Peräti 94 prosenttia nuorista kertoo tapaavansa ystäviään ja tuttaviaan viikoittain. Vain 0,7 prosenttia ilmoittaa, ettei tapaa ystäviään koskaan. Ystäviään tapaamattomat nuoret ovat aineistossa niin yksittäisiä tapauksia, että heistä ei voi pitää mitään yleistä profiilia. Harinen toteaa kuitenkin, että hänen käyttämillään aineistoilla ei päästä tutkimaan nuorten kokemaa yksinäisyyttä. Kokemuksellisen yksinäisyyden havainnointiin voitaisiin päästä hänen mukaansa yhteistyössä kohdennettua nuorisotyötä tekevien toimijoiden kanssa. Harinen tarkentaa nuorten yksinäisyyteen liittyvää problematiikkaa seuraavasti: siirtyminen kotoa ja siihen liittyvä yksin asuminen ja yksinäisyyden pelko ovat eri asioita kuin yksinäisyys. Kotoa siirtyminen vapaut- 15
16 taa monet nuoret uusiin sosiaalisiin suhteisiin. Suurempi ongelma, joka tulee esiin erityisesti etsivän nuorisotyön havainnoissa, on lapsuudenkotiinsa sulkeutuneet nuoret. Kouluterveyskyselyissä yksinäisyyttä on mitattu kysymyksellä ystävien määrästä. Vuoden 2013 kyselyn mukaan prosentilla peruskoulun 8. ja 9. luokan pojilla ei ollut yhtään läheistä ystävää, 6 prosentilla peruskoulun 8. ja 9. luokan tytöistä ei ollut yhtään läheistä ystävää. Harisen tutkimuksen ja kouluterveyskyselyn välinen ero on mielenkiintoinen kokemustiedon näkökulmasta. Harisen aineistossa nuorilta kysytään ystävien määrää ja tapaamistiheyttä, jolloin ainoastaan vajaa prosentti vastaajista ilmoitti, ettei tapaa ystäviään juuri koskaan. Kouluterveyskyselyssä puolestaan koulumuodosta riippumatta 5 11 prosentilla nuorista ei ole yhtään läheistä ystävää. Poikien ja tyttöjen väliset erot ovat jokaisella luokka-asteella merkittävät. WHO:n koululaistutkimuksessa tyttöjen ja poikien väliset erot kääntyvät päälaelleen, kun kysymys yksinäisyydestä muotoillaan suoraan kokemuksena. Vuonna 2010 tytöistä yli kymmenen prosenttia oli kokenut itsensä yksinäiseksi ja pojista noin seitsemän prosenttia. 31 Helsingin diakonissalaitoksen palvelukokonaisuuden Vamoksen omasta asiakaskunnastaan tekemässä tutkimuksessa vastaajista 56 prosenttia koki itsenä joko täysin tai osittain yksinäiseksi. Runsaalla 20 prosentilla vastaajista ystävien puute liittyi jo lapsuuteen. 32 Tutkimustulosten väliset erot antavat viitteitä siitä, että yksinäisyydellä ymmärretään eri asioita ja sen operationalisoiminen kvantitatiiviseksi tutkimukseksi on vielä keskeneräistä. Esimerkiksi mittaamalla ystävien määrää tai koettua yksinäisyyttä saadaan eri tuloksia Sosiaalinen vahvuus kouluyhteisössä Petri Paju on etnografisessa tutkimuksessaan havainnoinut peruskoulun yhdeksättä luokkaa yhden kouluvuoden ajan. 33 Hän liittää koululaisen yksinjäämisen pelon siihen yksilölliseen arviointiin, jota koulu tekee ja jolla on seurauksia peruskoulun jälkeiselle sijoittumiselle. Suomalaisen koulutusjärjestelmän yhtenä tavoitteenahan on tuottaa kulloisellakin koulutustasolla valmiudet siirtyä seuraavalle tasolle. Paju ei kuitenkaan käsittele yksinjäämisen pelkoa nuoren kokemustasolla, ja kysymys yksinäisyydestä jää maininnan tasolle. Hän mainitsee yksinjäämisen pelon, mutta ei analysoi yksin jäävää koululaista. Teema jää maininnan varaan myös tutkimuksen populaarimmassa versiossa. 34 Sen sijaan Paju kiinnittää huomiota koululuokkaan sosiaalisena tilana, jossa oppilaat ovat jakautuneet erilaisiin ryhmiin. Koulussa oppilailla on tietty sosiaalinen asema, positio, joka määrittyy yleensä ryhmästereotypioilla kuten hikkeys, kovis, pissis ja pahis. 35 Ryhmien kokoonpano vaihtelee kouluvuosien aikana. Ryhmät ovat institutionaalisesti tuotettuja ja jokainen ikäluokka synnyttää ne uudelleen. Sosiaalinen tila jakautuu viralliseen kouluun ja epäviralliseen kouluun. Molemmissa pärjääminen vaatii sosiaalista vahvuutta. On oppilaita, jotka menestyvät hyvin koulun virallisessa sosiaalisessa tilassa, ja on oppilaita, jotka menestyvät hyvin koulun epävirallisessa sosiaalisessa tilassa. On lisäksi oppilaita, jotka menestyvät molemmissa. Pajun mukaan luokkayhteisössä vaikutusvaltaisimpia olivat ne, jotka kävivät kouluansa arvosanoilla 4 8. Tästä näkökulmasta sosiaalinen vahvuus koululuokassa ei perustu suoraan virallisen koulun arvoasteikkoihin vaan epävirallisen koulun arvoasteikkoihin. Oppilaat rakentavat omaa sosiaalista asemaansa koululuokassa panostamalla kykyjensä mukaan joko viralliseen tai epäviralliseen sosiaaliseen tilaan. Päivi Harinen ja Juha Halme painottavat omasta puolestaan 16
17 sitä, että virallisessa koulussa hyvin pärjäävät koululaiset eivät välttämättä hae sosiaalisesti vahvaa asemaa. Heille riittävät hyvät arvosanat, eikä kouluyhteisöllä ole heille suurtakaan merkitystä. Koulu on väline päästä eteenpäin maailmassa. 36 Sen sijaan koulun epäviralliseen sosiaaliseen tilaan panostaville oppilaille koulun merkitys sosiaalisesti on merkittävämpi. Koulu on paikka, missä tavata kavereita. Se on myös paikka, missä oman sosiaalisen aseman voi luoda monella eri tavalla. Luokan ryhmädynamiikka on monimuotoinen ja tilanteet vaihtelevat. Pajun kuvauksen mukaan koululuokka sietää erilaisuuksia, mutta toisaalta vaatii läpänsietokykyä. Läpänsietokyky tarkoittaa kykyä ottaa vastaan verbaaliset heitot ja heittää niitä takaisin vastapuolelle, eli kykyä osoittaa eräänlaista sosiaalista resilienssiä, kimmoisuutta. Pajun etnografiassa tulee hyvin esille sosiaalisen vahvuuden merkitys nuorten kouluelämässä, samoin alisuoriutuminen. Ne nuoret, jotka pitivät etäisyyttä viralliseen kouluun, arvostivat koulua kavereiden tapaamispaikkana. Alisuoriutuminen liittyi epäviralliseen kouluun ja hyviin sosiaalisiin kompetensseihin. Se ei johda poikkeaviin alakulttuureihin, mutta vaikuttaa muuta kautta tulevaisuuteen. Voi käydä jopa niin, että nuoret valitsevat toisen asteen koulutuspaikkansa osin sillä perusteella, mihin muut kaverit ovat menossa. Paju ei havainnoi yksinäisyyden ja alisuoriutumisen kombinaatioita vaan enemmänkin ryhmäkäyttäytymistä. Työväenluokan lapset eivät mene suoraan työväenluokan töihin isän mukana vaan yksilöinä sen vertaisryhmän mukana, johon he ovat kouluaikana sosiaalistuneet Luottamus ja resilienssi pärjääminen elämän kolhujen ja maailman vaatimusten edessä Matti Kortteisen ja Marko Elovainion artikkeli Millä tavoin huono-osaisuus periytyy perustuu Nuorisobarometrissä koottuun aineistoon, jossa oli mukana kappaletta vuotiaita nuoria ja lisäksi 597 heidän vanhempaansa. Tutkijoiden tavoitteena oli tutkia sosiaalisen resilienssin periytyvyyttä. 37 Yleisimmin muotoiltuna resilienssi liittyy ihmisen kykyyn olla sosiaalisessa vuorovaikutuksessa ympäristönsä kanssa tavalla, joka on heidän tulevan hyvinvointinsa kannalta tarkoituksenmukaista. Kortteinen ja Elovainio määrittelevät lisäksi sosiaalisen resilienssin sosiaaliseksi kestävyydeksi, joka viittaa ihmisen kykyyn käsitellä itseensä kohdistuvaa leimaamista eli stigmatisaatiota. 38 Kortteisen ja Elovainion tutkimus voidaan nähdä jatkona Kortteisen ja Tuomikosken vuonna 1998 julkaistulle tutkimukselle työttömien selviytymisestä 90-luvun lamasta. 39 Tutkimuksen tulos oli tiivistettävissä siihen havaintoon, että ne työttömät, joilla oli vahvat sosiaaliset verkot, selvisivät työttömyydestä parhaiten ja säilyttivät toimintakykynsä. Kyky rakentaa sosiaalisia verkkoja perustuu puolestaan kykyyn luottaa sosiaaliseen ympäristöönsä. Puettuna resilienssin käsitteeseen tulos voidaan muotoilla siten, että sosiaalinen kestävyys edellyttää sitä, että työttömällä on sellaisia läheisiä ihmisiä, joiden ajatteluun ja käyttäytymiseen voi luottaa ohitse ja ylitse laskelmoinnin ja hyötyajattelun. Heillä on oltava sellaisia merkityksellisiä läheisiä, jotka antavat heidän jaksamiselleen merkitystä. 40 Sen jälkeen kun Kortteinen ja Elovainio ovat pukeneet työttömiä koskevan tutkimustuloksen resilienssin käsitteeseen, he asettavat kysymyksen siitä, miten huono-osaisuus periytyy. Vastauksena he esittävät heikon sosiaalisen kestävyyden olevan keskeinen mekanismi huono-osaisuuden periytymisessä. Heikko sosiaalinen resilienssi periytyy vanhemmilta lapsille. Heidän mukaan periytyvyydessä ei ole kysymys köyhyyskulttuurin tai riippuvuuskulttuurin siirtymisestä sukupolvelta toiselle, koska tuollaista kulttuuria ei välttämättä ole olemassa. Enemmänkin on kyse yhteisöjen disintegraatiosta, hajonneista yhteisöistä, joissa yksilöt eivät kykene luottamaan toisiinsa. Kyky luottaa toisiin ihmisiin on kadonnut yhteisöjen rapautumisen myötä. Kun keskinäisen elämisen kulttuuri- 17
18 nen ja sosiaalinen elementti on purettu pois, jäljelle ei jää muuta kuin markkinat, vaihto, etujen ja hyötyjen tavoittelu, joita mikään sosiaalinen ja kulttuurinen ei sido. Yllä esitetyllä tulkinnalla on vahvat sosiaalipoliittiset ulottuvuudet. Ylisukupolvinen huono-osaisuus ei ole tulosta köyhyys- ja riippuvuuskulttuurista vaan yhteisöjen disintegraatiosta, hajoamisesta. Keskeistä olisi Kortteisen ja Elovainion mukaan turvata kaikin tavoin ihmisten mahdollisuus pitää huolta toisistaan sekä virittää palvelut ja tuet vastaavasti: Jos itsellä on merkityksellisiä muita, omalle jaksamiselle on itseä suuremmat syyt, ja jaksaa paremmin innostua myös jostain niin vähäisestä kuin arvosanat tai raha. 41 Resilienssi on suomennettu myös kimmoisuudeksi. Kielikuvalla viitataan ihmisen kykyyn ottaa vastaan iskuja ja elämän kolhuja. 42 Huolimatta eroista suomennoksissa, vastoinkäymisistä selviämisen oletetaan liittyvän yksilön kykyyn jakaa huoliaan ja luottaa lähipiiriinsä. Monien muiden tutkijoiden ohella myös Kortteinen ja Elovainio paikallistavat resilienssin perheen sisäisiin suhteisiin, mutta eivät analysoi resilienssin rakentumisen perhedynamiikkaa tai mekanismeja. Palaan näihin mekanismeihin seuraavassa arvioidessani Sirpa Kannasojan esitystä nuoren sosiaalisen toimintakyvyn rakentumisesta Sosiaalinen toimintakyky Sirpa Kannasoja määrittelee sosiaalisen toimintakyvyn väitöskirjatutkimuksessaan Nuorten sosiaalinen toimintakyky ja kasvuyhteisöt seuraavasti: Vahva sosiaalinen toimintakyky on sitä, että nuorella on jatkuva myönteinen asenne toimia elämässään tavoitteellisesti ja lojaalisti sekä itseään että muita kohtaan ja lisäksi hän uskaltaa toimia itsevarmasti sekä oikeudenmukaisesti ja tasavertaisesti muita ihmisiä kohtaan heidän reaktioitaan suuremmin pelkäämättä silloin kun uskoo toimivansa oikein. 43 Kannasojan kvalitatiivisena tutkimusaineistonaan käyttämissä nuorten puheissa ja valokuvissa sosiaalisen toimintakyvyn keskeisiksi osa-alueiksi määrittyvät tavoitteellisuus, vastuullisuus, tasavertaisuus, itsevarmuus ja lojaalius. Hän tiivistää määritelmänsä siten, että nuorten sosiaalinen toimintakyky on suunnitelmallisuutta, lojaaliutta ja itsevarmuutta. 44 Kannasojan mukaan sosiaaliseen toimintakykyyn liittyy yllättäen myös koskettaminen, eli tunne-elämän ja yhdessä olemisen osa-alue, joka suomalaisessa kulttuurissa on jäänyt vähäiselle huomiolle samalla kun kadehdimme eteläeurooppalaisten poskisuudelmia. Petri Paju ja Tommi Hoikkala ovat havainnoineet koskettamisen merkityksen nuorille omassa kouluetnografiassaan. Aikuisviihteen turruttamassa kulttuurissa nuorilla on kuitenkin kyky koskettaa toisiaan ilman seksuaalista latausta. Varttuneina nuorisotutkijoina he ihmettelevätkin omassa elämässään sitä, että missähän vaiheessa meistä katoaa tuo tarve ja uskallus mennä fyysisesti lähelle toisia julkisessa tilassa? 45 Kannasojan mukaan vuoden 1982 sosiaalihuoltolaki toi toimintakyvyn käsitteen sosiaalialalle. Käsite jäi kuitenkin sekä sosiaalityön käytännöissä että tieteessä takaalalle. Käsitettä ei analyyttisesti avattu eikä siitä kehitetty vuosikymmenien aikana yhtenäistä määritelmää. Englanninkielisistä vastineista toimintakyvyn käsitteelle Kannasoja mainitsee käsitteet functioning, competence, capability, ability, capacity ja activity. Tutkimuksensa kvantitatiivisen aineiston analyysissa Kannasoja käyttää selittävinä muuttujina kolmea ryhmätason muuttujaa eli perhettä (perheen vanhemmuustyylejä, perheen toimivuutta, perhemuotoa ja vanhempien sosioekonomista asemaa), koulua ja rinnakkaisluokkaa. Yksilöön, eli nuoreen itseensä liittyviä muuttujia ovat masentuneisuus, itsetunto, tyytyväisyys, koskettaminen, normien mukainen toiminta, internet-so- 18
19 siaalisuus sekä onnistumisasenne ja epävarmuusasenne. Keskeinen kvantitatiivisen analyysin tulos on se, että perheen toimivuudella on erityisen suuri merkitys nuorten sosiaalisen toimintakyvyn rakentumiselle. Sosiaalisen vahvistamisen käsitteen näkökulmasta mielenkiintoista tuloksessa on se, että peruskoulun yläluokkien aikana nuorten sosiaalisessa toimintakyvyssä ei ole havaittavissa muutosta. Kannasoja korostaa antamissaan kehittämisehdotuksissa sitä, että sosiaalisessa toimintakyvyssä on kyse nuoren ja vanhemman välisestä suhteesta. Tällöin sosiaalityössä ei ole kyse siitä, että pahatapainen tai huonokäytöksinen nuori pitäisi yksilöllisen ongelmanmäärittelyn kautta muuttaa paremmaksi. Ongelman ratkaisun avaimet löytyvät usein nuoren ja vanhemman välisestä suhteesta, eikä pelkästään nuoresta itsestään. Sosiaalinen toimintakyky rakentuu perheen toiminnallisessa vuorovaikutuksessa. Perheen vanhemmuustyyleillä laiminlyövä, autoritaarinen, salliva tai auktoritatiivinen (kunnioittava ja rakastava), kuten Kannasoja aineistonsa pohjalta vanhemmuustyylit luonnehtii on merkityksensä toimintakyvyn rakentumisessa. Tyylit ovat merkittävä osa perhedynamiikkaa ja toimintamekanismia. Tärkein tulos tutkimuksessa on kuitenkin se, että perheen toimintakyky määrittää nuoren sosiaalisen toimintakyvyn rakentumisen. Toimintakyky rakentuu toiminnallisessa vuorovaikutuksessa ja sen merkitys on vanhemmuustyyliä vahvempi. Yhteisessä toiminnassa nuori alkaa rakentaa (hänelle alkaa rakentua) sosiaalisia taitoja ja itsetuntoa kaiken sen myönteisen ja hyvän toiminnan kautta. Aikaa myöten kaikki tämä alkaa vaikuttaa hänen sosiaalisen toimintakykynsä rakentumiseen vahvemmaksi eli nuori alkaa asennoitua suunnitelmallisemmin tulevaisuuteen, lojaalimmin itseensä ja toisiin ihmisiin sekä saa itsevarmuutta toimia erilaisissa toimintaympäristöissä yhdessä muiden ihmisten kanssa. 46 Kannasojan tulkinta nuoren sosiaalisen toimintakyvyn rakentumisesta tuo merkittävän lisän edellä esitettyyn Kortteisen ja Elovainion analyysiin yksilön resilienssin rakentumisesta perheessä. Perheen vuorovaikutuksellinen toimintakyky on se toimintamekanismi, joka tuottaa sosiaalista toimintakykyä ja Kortteisen ja Elovainion käsitettä käyttäen yhtä sen ulottuvuutta, eli resilienssiä Minäpystyvyys, yhteisö, oppiminen ja kansalaispätevyys Minäpystyvyys (self-effacy) on käsite, jota on kehitelty kognitiivisessa psykologiassa ja jota on käytetty myös politiikan tutkimuksessa. Albert Banduraa pidetään teorian yhtenä klassikkona. 47 Minäpystyvyys on käsitteenä lähellä itsetuntoa. 48 Itsetunnon käsitteestä se eroaa lähinnä siinä, että minäpystyvyys kiinnittyy enemmän yksilön ja yhteisön väliseen luottamukselliseen vuorovaikutukseen ja siihen liittyy toiminnallinen ulottuvuus. Yhteinen toiminta tuottaa pystyvyyden tunteen. Verrattuna staattiseen itsetunnon käsitteeseen, minäpystyvyys suuntaa katsetta enemmän tulevaisuuteen. 49 Banduran teorian pohjalta hollantilainen organisaatiopsykologi Roel Cremer on kehittänyt mallin, jolla voidaan kuvata minäpystyvyyden, yhteisön ja oppimisen välistä vuorovaikutusta. 50 Mallin mukaan minäpystyvyys vahvistuu siten, että yhteisö antaa yksilölle palautteen tämän toiminnasta. Koulumaailmassa malli voi kuvata oppilaan ja luokan välistä suhdetta. Luokkaa johtaa opettaja, ja muut oppilaat ovat vertaisryhmää. Koulun johtamistavasta riippuen oppilaiden mahdollisuus vaikuttaa luokan työskentelyyn vaihtelee. Mikäli oppilaan saama palaute yhteisöstään on myönteinen, hän kokee olevansa mukana. Hän on niin sanotusti inessä, insider. Päästyään mukaan yhteisöön hyväksyttynä jäsenenä nuori sopii joukkoon, mikä antaa hänelle tunteen oman persoonansa mer- 19
20 kityksellisyydestä yhteisössä. Hän tuntee saavansa osakseen kunnioitusta, rispektiä. Merkityksellisyys kasvaa kunnioituksesta ja luottamuksesta. Yhteisöön kuuluminen ja siinä pärjääminen kannustaa nuorta oppimaan uutta, mikä puolestaan vahvistaa hänen käsitystään omista kyvyistä. Hän saa onnistumisen ja oppimisen oivalluksia hei, mä tajuun tän! Oivallus johtaa uusiin oivalluksiin ja saa aikaan positiivisen oppimisen kierteen. Tunne omasta kyvykkyydestä johtaa vastuun ottamiseen koko yhteisöstä. 51 Positiivisessa oppimiskierteessä nuori on mukana omassa yhteisössään ja parantaa suoriutumistaan, kun taas negatiivisessa oppimiskierteessä yksilö on joko yksin tai ryhmässä koulun vastaisessa kulttuurissa, molemmissa yhtä lailla alisuoriutujana. Yksinäisyys kuitenkin vielä kärjistää alisuoriutumista, ja kuten edellä Lehtonen ja Kallunki totesivat, lisää syrjäytymisriskiä. Cremerin kehittämässä mallissa korostuu oppimisen suhde yhteisöön. Oppiminen aktivoituu suhteessa oman merkityksellisyyden käsittämiseen yhteisössä. Oman merkityksellisyyden tunne on keskeinen osa ihmisen motivaatiota. Ihmiset, joilla on korkea merkityksellisyyden tunne, kokevat että heidän elämällään ja tekemisellään on merkitys. Merkityksellisyys on osa ihmisen koherenssia eli eheyden tunnetta. Aaron Antonovskyn kehittämän koherenssin tunne -teorian mukaan eheyden tunne syntyy siitä, että yksilö kokee maailman ymmärrettäväksi, hallittavaksi ja merkitykselliseksi. Ymmärrettävyys syntyy siitä, että yksilö vaikeuksia kohdatessaan ymmärtää vaikeuksien olevan odotettavissa ja jollakin KUVIO 1. Myönteinen oppimisen kehä. Minäpystyvyyden, yhteisön ja oppimisen välinen vuorovaikutus (Roel Cremer). Kuvio lainattu teoksesta Kuure, Tapio, Olen mukana, osaan ja pystyn koskaan ei ole liian myöhäistä, 2014, 21. Mahdun mukaan tekemiselläni on merkitystä saan rispektiä ASENNE OPPIMISEEN TOIMINNALLINEN YHTEISÖ Hei, mä tajuun tän! Olen inessä MINÄPYSTYVYYS 20
21 tapaa selitettävissä. Hallittavuuden kokemus syntyy siitä, että yksilö kykenee kohtaamaan vaikeuksia, ottamaan omat voimavaransa käyttöön ja hakemaan tarkoituksenmukaisesti ulkopuolista apua. 52 Nuoren sosiaalisen vahvistamisen näkökulmasta Cremerin mallista saatava lisä koherenssin teoriaan voidaan nähdä olevan siinä, että mallissa merkityksen tunne kytketään toimintaan yhteisössä ja oppimisprosessiin. Kyvykkyys kansalaisena. Minäpystyvyys käsitteenä voi viitata myös ihmisen kyvykkyyteen kansalaisena (political efficacy tai civic compentence). 53 Yksilön käsitys kansalaispätevyydestä on kaksitahoinen. Toisaalta yksilö voi ajatella, että hänen toiminnallaan on merkitystä poliittisessa järjestelmässä. Tätä sanotaan sisäiseksi kansalaispätevyydeksi. Toisaalta yksilö voi ajatella, että poliittinen järjestelmä on rakennettu sillä tavalla, että siitä löytyy mekanismeja kuten puolueita ja kansalaisaloitteita, joiden avulla voi vaikuttaa. Tätä sanotaan ulkoiseksi kansalaispätevyydeksi. Minäpystyvyyden ja kansalaispätevyyden käsitteillä on molemmilla pitkä, osin toisiinsa liittyvä historia. Nykyisellään näiden kahden käsitteen välinen yhteys tulee hyvin esille koulutuspolitiikassa. EU:n elinikäisen oppimisen ohjelmassa kehitetyissä avainkompetensseissa korostetaan globaalin yhteiskunnan yhtenä keskeisenä kompetenssina kansalaisuutta (social and civic competencies). 54 Pohdin seuraavaksi Anu Gretschellin ja Tomi Kiilakosken toimittaman julkaisun avulla sitä, miten nuoren sosiaalisessa vahvistumisessa liittyvät toisiinsa nuoren kokemus omasta kyvykkyydestään sekä yhteisön jäsenenä että kansalaisena. Samalla asetan kysymyksen siitä, onko juuri tämä kansalaisuuden ulottuvuus se nuorisotyöllinen erityisyys, joka profiloi nuorisotoimialaa muiden toimialojen rinnalla? 3.7. Sosiaalinen vahvistuminen lähisuhteet, osallisuus ja poliittinen osallistuminen Anu Gretschel, Tomi Kiilakoski ja Elina Nivala pohtivat Demokratiaoppitunti-kirjan johdannossa nuorten osallisuuden merkityksiä ja ulottuvuuksia. 55 Heidän tutkijaverkostonsa pohdinnoissa osa tutkijoista näkee nuorten osallisuuden edistämisen olennaisesti sosiaalisiin suhteisiin vaikuttamisena ja toinen taas ymmärtää osallisuuden edistämisen poliittisiin suhteisiin vaikuttamisena. Tässä erottelussa tiivistyy tämän tutkimusraportin alussa esitetty tulkinta sosiaalisen elämänpiirin ja poliittisen elämänpiirin erottumisesta suomalaisessa poliittisessa kulttuurissa. Erottelu tehdään sekä arkipuheessa että teoreettisessa keskustelussa. Gretschelin ym. mukaan sosiaalisen osallisuuden edistämisessä voidaan eritellä kohdennettuja toimia, jotka kohdistuvat erityistarpeissa oleviin lapsiin ja nuoriin, jolloin painopiste on sosiaalisissa suhteissa. On samalla kuitenkin huomattava, että osallisuuden sosiaaliset puolet koskevat kaikkia lapsia ja nuoria. Näin ollen, kohdatuksi tuleminen eri palveluissa rakentaa osallisuuden sosiaalista perustaa. Osallisuuden edistäminen poliittisiin suhteisiin vaikuttamalla puolestaan korostaa vallan jakamista, päätöksentekoon osallistumista ja vaikuttamista. Gretschel ym. lähtevät ajatuksesta, että kunnassa nuorten osallisuuden edistäminen on sekä sosiaalista että poliittista toimintaa. He ehdottavat Erik Allardtin kolmen hyvinvoinnin ulottuvuuden lisäksi vielä neljättä eli having, loving, being, participating. 56 Lasten ja nuorten osallisuuteen liittyy näin hahmoteltuna aina sosiaalinen ja poliittinen ulottuvuus. Poliittinen ulottuvuus tuo mukanaan kysymyksen kansalaisuudesta, joko kuntalaisena tai kansakunnan jäsenenä. Jäsenyys on kaikilla ensiksi annettuna jäsenyytenä, joka saadaan syntymän myötä. Annetun jäsenyyden merkitystä ei ole syytä aliarvioida, koska se on perusta kansalaisen 21
22 subjektiivisille oikeuksille. Jopa niin pitkään, että valtio kohtelee kansalaisiaan yksilöinä, ei ainoastaan perheen jäseninä. Tällä periaatteella on kauaskantoisia seurauksia muun muassa lastensuojelussa lasta kuultaessa ja hänen turvallisuuttaan suojeltaessa, kuten jäljempänä osoitetaan analysoitaessa lastensuojelulakia. Monikulttuurisessa yhteiskunnassa annettu jäsenyys korostuu entisestään. Kansalaisuus osallistuvana jäsenyytenä viittaa yksilön toimintaan yhteisten asioiden puolesta joko yksin tai organisoituneena ryhmänä. Yksilöllä on tällöin tavoitteita, jotka ylittävät hänen yksilönä asettamat tai välittömien sosiaalisten suhteiden tavoitteet. Malliesimerkkinä tästä voi pitää lasten ja nuorten pitämää kontrollia kotona siitä, miten roskien lajitteluastioita käytetään. Tällöin tavoitteet ylittävät perheen yksityisen elämänpiirin tavoitteet. Kansalaisuus koettuna jäsenyytenä on nykyisissä keskusteluissa nostettu esiin ikään kuin uutena ulottuvuutena. Gretschel ym. mukaan koetun jäsenyyden vahvistaminen on ollut kuitenkin kautta aikojen valtioin harjoittaman kansalaiskasvatuksen tavoite. Koettu jäsenyys viittaa yksilön kokemukseen siitä, että hän on osa jotakin suurempaa yhteisöä. Englanninkielisessä terminologiassa käytetään käsitettä nation eli kansakunta, jonka jotkut jengitutkijat katsovat konstruoituvan myös pienemmissä yhteisöissä kuten nuorisojengit. 57 Tiivistäen: Gretschel ym. mukaan nuorten osallisuutta ja kansalaisuutta olisi mielekästä käsitellä kolmesta näkökulmasta eli muodollisena, toiminnallisena ja kokemuksellisena osallisuutena ja vastaavasti annettuna, osallistuvana ja koettuna jäsenyytenä yhteiskunnassa. 58 Eurooppalaisessa koulutuspoliittisessa keskustelussa näkökulma sosiaalisen ja poliittisen elämänpiirin suhteista toisiinsa on hyvin lähellä edellä esiteltyjen kirjoittajien näkemyksiä. Koulutuspoliittisessa keskustelussa näiden kahden elämänpiirin suhdetta on hahmotettu osana elinikäisen oppimisen avaintaitoja. Elinikäisen oppimisen viitekehyksessä nuoren sosiaalinen vahvuus liittyy toimintakykyisyyteen kansalaisena Elinikäisen oppimisen avaintaidot sosiaalista osaamista ja kansalaistaitoja Samalla tapaa kuin edellä Gretschel, Kiilakoski ja Nivala, myös EU:n elinikäisen oppimisen avaintaidoissa sosiaaliset taidot, tai tarkemmin kompetenssit, määritellään yhteydessä kansalaisuuteen. Yhteyden rakentamisessa taustalla on hyvä pitää mielessä edellä esitetty näkemys kansalaisuudesta annettuna kansalaisuutena, toimintana ja kokemuksena. 59 Monikulttuurisessa Euroopassa sosiaaliset ja kansalaisuuteen liittyvät taidot liittyvät myös kulttuuriseen osaamiseen ja sen myötä globalisoituvaan yhteiskuntaan. Globalisoitunut monikulttuurinen yhteiskunta vaatii erilaisuuksien sietokykyä, eli toleranssia. Eurooppalaisuus ja Euroopan kehittäminen perustuvat tämän mukaisesti kulttuurisesti hybridiin kokonaisuuteen, joka ylläpitää ja suosii diversiteettiä ja vastustaa fundamentalismeja. Tärkeimmät uhkakuvat ihmisten välisten konfliktien aiheuttajista nähdään etnisten ja uskonnollisten ryhmien välillä. Konfliktit rakentuvat sekä nuorten arkipäivässä eri tyyppisinä rasismeina että mediassa, sekä paikallisesti että globaalisti. Nuorten sosiaalisen vahvistamisen näkökulmasta kysymys on erilaisuuden sietämisestä ja kyvystä osallistua omasta kulttuurisesta taustasta eroaviin toimintoihin. 60 Määritelmänomaisesti sosiaaliset ja kansalaisuuteen liittyvät taidot ovat: henkilökohtaiset taidot, ihmissuhdetaidot, samoin kuin kulttuurien väliset, sosiaaliset ja kansalaisuuteen liittyvät taidot, sekä niihin sisältyvät kaikki käyttäytymisen muodot, jotka antavat yksilöille valmiudet osallistua vaikuttaen ja rakentavalla tavalla yhteiskunta- ja työelämään yhä erilaistuvissa yhteiskunnissa sekä ratkaista tarvittaessa 22
23 konflikteja. Kansalaisuuteen liittyvien taitojen avulla yksilöt voivat osallistua kansalaistoimintaan, koska heillä on tarvittava tieto yhteiskunnallisista ja poliittisista käsitteistä ja rakenteista ja he ovat sitoutuneet osallistumaan aktiiviseen ja demokraattiseen toimintaan. 61 Keskeisiä näissä avaintaidoissa ovat: taito kommunikoida rakentavasti eri ympäristöissä, ja olla suvaitsevainen, taito ilmaista ja ymmärtää eri näkökantoja, taito neuvotella luottamusta herättäen ja kyky tuntea empatiaa. Yksilöiden olisi kyettävä käsittelemään stressiä ja turhautumista, ilmaisemaan näitä tunteita rakentavalla tavalla sekä erottamaan toisistaan henkilökohtaiset ja ammatilliset osa-alueet. 62 Elinikäisen oppimisen avaintaitoja on määritelty kahdeksan: viestintä äidinkielellä, vieraalla kielellä, matematiikka ja luonnontieteet, digitaaliset taidot, oppimaan oppiminen, sosiaaliset ja kansalaisuuteen liittyvät taidot, aloitekyky ja yritteliäisyys sekä kulttuurin tuntemus ja ilmaisumuodot. On merkille pantavaa, että huomattava osa taidoista liittyy ihmisten väliseen vuorovaikutukseen, kansalaisuuteen, sosiaaliseen ja kulttuuriseen osaamiseen. Elinikäisen oppimisen avaintaidot on muokattu oppisisällöiksi Suomen peruskoulussa ja toisen asteen ammatillisessa koulutuksessa. Suomessa avaintaidot on luokiteltu yhteentoista osa-alueeseen, joissa läpäisevänä teemana on kestävä kehitys. Sosiaaliset taidot suomalaisessa versiossa on kytketty vuorovaikutus- ja yhteistyötaitoihin, aktiivinen kansalaisuus puolestaan monikulttuurisuuteen. Taitojen kehittymistä mitataan arviointikriteereillä, jotka on määritelty kolmitasoisiksi eli tyydyttävä, hyvä ja kiitettävä. 63 EU:n nuorten toimintaohjelmien vaikuttavuutta arvioitaessa avaintaitojen käsitettä on operationalisoitu 18 maan vertailututkimuksessa, jota Suomikin on ollut aktiivisesti kehittämässä. TPY:n sosiaalisen vahvistamisten kehittämistoiminnassa työstettävässä mittarissa yksi mittarin osio on alustavasti suunniteltu yhdenmukaiseksi EU:ssa kehitellyn operationalisoinnin kanssa, mikä tekisi tulevaisuudessa mahdolliseksi TPY:ssä kerättävän aineiston kansainvälisen vertailun. 64 Taitoa, osaamista ja kompetenssia. Competencies-sanan suomalainen käännös sanalla taito jättää helposti kapean kuvan elinikäisen oppimisen tavoitteista. Englanninkielisessä tekstissä erotetaan key compentencies ja skills. Kompetenssi on kokonaisvaltaisempi ilmaisu vastaten ehkä osaamista suomen kielessä kun taas skills viittaa konkreettisempiin taitoihin. Kansalaistaidoissa suomalaiset nuoret kokevat puutteita molemmilla tasoilla, sekä konkreettisten taitojen että kompetenssien tasolla. 65 Suomentamisprosessissa huomiota kiinnittää myös sosiaalisten taitojen ja kansalaistaitojen käsitteleminen erillisinä teemoina, mikä ei vastaa elinikäisen oppimisen eurooppalaisessa viitekehyksessä esitettyä näkemystä. Kuvaako yhteiskunnallisen ulottuvuuden erillisyys muista avaintaidoista suomalaista tapaa keskustella yhteiskunnasta jonakin ulkopuolisena? 3.9. Yhteenveto: käsitedynamiikka, syrjäytyminen ja sosiaalinen vahvistaminen Sosiaalisen vahvistamisen teoreettinen lähikäsitteistö on tiivistetty taulukkoon 1. Taulukossa esitellään ensin syrjäytymistä määrittelevien käsitteiden käsitedynamiikka erilaisissa teoreettisissa viitekehyksissä ja sen rinnalla tiivistys siitä, miten teorian pohjalta on hahmotettavissa nuoren sosiaalinen vahvistuminen tai vahvistaminen. Teoreettisen lähikäsitteistön yhteenvedosta on muokattu kuviossa 2 malli siitä, miten ongelmia nuoren sosiaalisessa toimintakyvyssä voidaan hahmottaa ilmiönä tai sosiaalisena faktana 66, miten tämä ilmiö kehittyy yhteiskunnassa ja miten ongelma voidaan ratkaista. Kuviossa 2 nuoren sosiaaliseen vahvistamiseen liittyviä ongelmia hahmotetaan 23
24 TAULUKKO 1. Nuoren sosiaalisen vahvistamisen teoreettisia lähikäsitteitä ja lähestymistapoja. Yhteenveto. Tutkija / Teoria tai lähestymistapa Avainsanat Käsitedynamiikka Sosiaalinen vahvistuminen ja vahvistaminen 1. Olli Lehtonen ja Waldemar Kallunki Kokemuksellinen näkökulma syrjäytymiskierteeseen Yksinäisyys, alisuoriutuminen Yksinäisyys yhdistyneenä alisuoriutumiseen vahvistaa syrjäytymisriskiä Lähisuhteiden luottamuksen vahvistaminen, minäkäsityksen ja itsetunnon vahvistaminen 2. Päivi Harinen Hyvä, paha yksinäisyys Yksinäisyys, itsenäisyys Yksinäisyys rakentuu eri tavalla iästä riippuen. Se on eri asia koululaisilla, kodista irtautuvilla nuorilla ja vanhuksilla. Yksinäisyyttä ei saa patologisoida. Nuorisotyöntekijät ovat avainasemassa yksinäisyyden tunnistamisessa. 3. Petri Paju ja Tommi Hoikkala Koulua on käytävä Koulu sosiaalisena tilana, yksinäisyys Koulu jakaantuu epäviralliseen ja viralliseen sosiaaliseen tilaan, jotka vaativat erilaisia sosiaalisia vahvuuksia. Prosessilla ei ole prosessinomistajaa. Yläkoulun aineenopettajajärjestelmän muuttaminen siten, että hallittaisiin paremmin koululuokan ryhmädynamiikkaa. 4. Matti Kortteinen ja Marko Elovainio Millä tavoin huono-osaisuus periytyy? Resilienssi, merkitykselliset toiset, ylikorostunut riippumattomuus Heikko sosiaalinen resilienssi rakentuu luottamuksen puutteesta, kulttuurin suosimasta ylikorostuneesta riippumattomuudesta ja yhteisöjen hajoamisesta. Periytyy perheen kautta. Yhteiskunnan palvelut ja tuet tulisi suunnitella siten, että ihmisillä on mahdollisuus pitää huolta toisistaan. 5. Sirpa Kannasoja Nuoren sosiaalinen toimintakyky Sosiaalinen toimintakyky Nuoren sosiaalinen toimintakyky rakentuu perheen yhteydessä, yhdessä toimien. Perheen toimivuus on vanhemmuustyylejä vahvempi selittävä tekijä. Keskiössä perhepolitiikka ja perheiden tarpeiseen vastaaminen. Vahvistetaan nuoren ja vanhempien vuorovaikutusta ja kohtaamista. 6. Roel Cremer / Albert Bandura Self-efficacy displayed in the Capacity to Self-Regulate Learning Minäpystyvyys, yhteisö, oppiminen Yhteisön ulkopuolelle jäävä nuori ei koe toimintaansa merkitykselliseksi, jolloin uusien asioiden oppimisella ei ole mitään mieltä. Yheisöllisyyden kehittäminen, mikä tuottaa nuorelle elämään merkityksellisyyttä, kykyä oppia ja halua tuoda oma panos yhteisöön. 7. Anu Gretschell, Tomi Kiilakoski ja Elina Nivala Osallisuus, kansalaisuus, hyvinvointi Toiminnallinen ja kokemuksellinen osallisuus Syrjäytymistä selitävänä tekijänä on osallistumattomuus. Syrjäytyjä on sopeutuja, ei toimija. Nuoren osallisuuden vahvistaminen yhteisössä, palvelujärjestelmässä ja kansalaisena. 8. Elinikäinen oppiminen Eurooppalainen viitekehys Avainosaaminen, avaintaidot Liian kapea osaaminen lisää riskiä syrjäytyä globaaleilla työmarkkinoilla ja monikulttuurisessa yhteiskunnassa, joka vaatii kulttuurista tietoisuutta ja toleranssia. Persoonan monipuolinen kehittäminen ja kulttuurinen tietoisuus. sosiaalisen toimintakyvyn kautta. Ongelmat syvenevät prosessissa, jossa nuori ajautuu tavalla tai toisella irralleen lähiyhteisöistä, menettää itseluottamuksensa ja sen myötä myös kykynsä luottaa muihin. Hän ei kykene näyttämään kiintymystään ja ajautuu yksinäisyyteen omien ongelmiensa kanssa. Syvenevä prosessi tuottaa merkityksettömyyden tunteen, mikä näkyy alisuoriutumisena. Oppimisella yhteisön ja vertaisryhmän ulkopuolella ei ole mitään merkitystä. Ilmiö kehittyy perheen huonossa toiminnallisessa vuorovaikutuksessa, joka heikentää kykyä selviytyä vastoinkäymisistä. Riippumattomuutta korostava kulttuurimme suosii yksilökeskeisyyttä ja kilpailua, jolloin 24
25 KUVIO 2. Ongelmat nuorten sosiaalisessa toimintakyvyssä. Ilmiö, ilmiön kehittyminen ja sosiaalisen vahvistamisen toimintalogiikka. ILMIÖN LUONNEHDINTA (social fact) Yksinäisyys, yksin omien ongelmiensa kanssa. Irrallisuus yhteisöstä, juurettomuus, tunne kuulumattomuudesta yhteisöön, epäluottamus ja huono itsetunto. Ei kykene näyttämään kiintymystään. Merkityksettömyys, alisuoriutuminen. ILMIÖN KEHITTYMINEN JA YLLÄPITO (production and maintenance) Perheen huono toiminnallinen vuorovaikutus. Heikentynyt kyky ottaa vastaan vastoinkäymisiä (heikko resilienssi, kimmoisuus ottaa iskuja vastaan). Kulttuuri suosii ylikorostuneesti riippumattomuutta, yksilökeskeisyyttä ja kilpailua. Heikentynyt resilienssi ylisukupolvistuu perheen kautta. SOSIAALISEN VAHVISTAMISEN TOIMINTALOGIIKKA (exit) Kiinnittyminen yhteisöön, merkitykselliset toiset. Sosiaalinen toimintakyky, vuorovaikutus, luottamus. Taitojen kehittyminen, oppiminen, oma merkityksellisyys yhteisölle. Osallisuus, vastuu yhteisöstä. omaa sosiaalista toimintakykyä on vaikea vahvistaa edes vertaisryhmissä. Instituutiot, kuten koulu, tunnistavat ongelman, mutta niillä on vaikeuksia puuttua siihen. Ongelma ylisukupolvistuu perheiden kautta, mikäli siihen ei puututa yhteiskuntapoliittisin toimenpitein. Nuoren sosiaalinen vahvistuminen etenee prosessina siten, että nuori pyritään kiinnittämään yhteisöihin, erityisesti vertaisryhmiin. Toiminnallisten yhteisöjen kautta nuori oppii tunnistamaan oman panoksensa merkityksen yhteisön toimintaan, hän oppii luottamaan itseensä ja sen myötä luotta- maan myös muihin. Hänen elämäänsä alkaa tulla hänelle merkityksellisiä muita ihmisiä. Prosessin myötä nuori alkaa ottaa vastuuta myös yhteisöstä, mikä lisää hänen tarvettaan oppia lisää. Alisuoriutumisprosessi kääntyy myönteiseksi oppimiskierteeksi. Yllä esitettyä mallia kehitettäessä on käytetty hyväksi amerikkalaista 1950-luvun alakulttuuriteoreettista keskustelua, jonka mukaan identifioitaessa uutta yhteiskunnallista ilmiötä on kiinnitettävä huomiota kahteen kysymykseen. Miten ilmiö kehittyy ja mitkä ovat sitä ylläpitävät yhteiskunnalliset rakenteet? 67 25
26 4. Sosiaalisen vahvistamisen käsite nuorisoalalla Käsitteet elävät omaa elämäänsä enemmän tai vähemmän tiedostettuina omassa työssämme. Eri tilanteissa käsitteiden merkitys muuttuu, ja erilaisissa tilanteissa käytetään eri käsitteitä kuvaamaan samaa ilmiötä. Esimerkiksi ihmissuhdetyössä työskentelevän ammattilaisen sanasto saattaa yhden kohtaamisen aikana vaihdella koulutuksessa saadun ammattilaissanaston ja arkiymmärryksessä saadun sanaston välillä. 68 Suomessa yhteiskunta- ja kasvatustieteellisen tutkimuksen yhteydet poliittiseen päätöksentekoon ja lainsäädäntöön ovat perinteisesti olleet hyvin läheiset, joten osa teoreettisesta sanastosta valuu suoraan lainsäädäntöön. Kouluttajat, joista nuorisoalan kouluttajat ovat hyvä esimerkki, välittävät puolestaan käsitteistöä teoreettisen tiedon ja ammatillisen kentän välillä. Joskus lainsäädäntötekstiä seurataan ja sovelletaan suoraan oppisisältöjä muokattaessa. Teoreettinen käsitteistö, lainsäätäjän muotoilut, kouluttajien oppisisällöt ja ammatin arkipäivä muodostavat kokonaisuuden, jossa eri käsitteet limittyvät tilannekohtaisestikin keskenään. Seuraavassa luvussa hahmotetaan sosiaalisen vahvistamisen käsitteen kulkeutumista lainsäädäntöön sekä sosiaalisen vahvistamisen lähikäsitteitä nuorisotyön kentällä ja koulutuksessa Sosiaalisen vahvistamisen käsite vuoden 2006 nuorisolaissa Vuoden 1995 Nuorisotyölain uudistus käynnistyi pääministeri Matti Vanhasen hallitusohjelman kirjauksella syksyllä Vuonna 2006 voimaan astuneelle laille annettiin nimi nuorisolaki. Nuorten sosiaalinen vahvistaminen mainittiin nuorisolain 1 :ssä, jossa määritellään nuorisolain tavoite. Lain tarkoituksena on tukea nuorten kasvua ja itsenäistymistä, edistää nuorten aktiivista kansalaisuutta ja nuorten sosiaalista vahvistamista sekä parantaa nuorten kasvu- ja elinoloja. 70 Nuorisolaissa sosiaalisella vahvistamisella tarkoitetaan nuorille suunnattuja toimenpiteitä elämäntaitojen parantamiseksi ja syrjäytymisen ehkäisemiseksi. Lain selitysosassa sosiaalinen vahvistaminen määritellään siten, että se on kohdennettua toimintaa, joka keskittyy syrjäytymisriskin alla oleviin nuoriin. 71 Sosiaalisella vahvistamisella korvattiin lainsäädännössä syrjäytymisen ehkäisyn käsite. Hallituksen esityksen mukaan sosiaalinen vahvistaminen ei ole syrjäytymisen ehkäisyn tapaan käsitteellisesti leimaava, vaan kyseessä on prosessi, jossa parannetaan asteittain nuoren elämäntilannetta ja -hallintaa. Lakipykälän ruotsinkielisessä versiossa nuoren sosiaalinen vahvistaminen on määritelty sosiaalisen identiteetin vahvistamiseksi stärka deras sociala identitet. 72 Aikaisemmassa nuorisotyötä ja -politiikkaa käsittelevässä lainsäädännössä sosiaa- 26
27 lisen vahvistamisen käsitettä ei tunnettu. Vuoden 1995 nuorisotyölaissa keskeinen nuorisotyötä ohjaava käsite oli nuorten elinolot, jolla tavoiteltiin nuorten koko elinolot kattavaa politiikkaa, jota kuvattiin käsitteellä horisontaalinen nuorisopolitiikka. Nuorisotyö määriteltiin työksi, jolla parannetaan nuorten elinoloja ja edistetään nuorten kansalaistoimintaa. Nuorisotoiminta erikseen ymmärrettiin nuorten kansalaistoiminnaksi, jolla edistetään nuorten kasvua ja kansalaisvalmiuksia. Laista puuttui nuorisopolitiikan käsite kokonaan. Suomalaisessa kielenkäytössä politiikka ymmärrettiin tuolloin vielä enemmänkin politikointina kuin yhteiskuntapoliittisena toimeenpanona Nuorisolainsäädäntö toimintaympäristön muutoksessa 2000-luvun alku oli merkittävä sekä nuorisopoliittisen keskustelun että yhteiskuntapoliittisen toimeenpanon näkökulmasta. EU:ssa hyväksyttiin vuonna 2001 ensimmäinen nuorisopoliittinen valkoinen kirja ja Suomessa vuonna 2006 nuorisolaki. 74 Lain pohjalta käynnistettiin vuonna 2007 ensimmäinen Lapsi- ja nuorisopoliittinen kehittämisohjelma, ja Vanhasen II hallitus käynnisti samana vuonna Lasten, nuorten ja perheiden hyvinvoinnin politiikkaohjelman. 75 Vuonna 2010 vahvistettiin nuorisolain profiloitumista Suomen lainsäädännössä lisäämällä lakiin pykälät monialaisesta yhteistyöstä ja etsivästä nuorisotyöstä. Vuonna 2013 käynnistynyt nuorisotakuu ja siihen liittyvät aikaisemmat hankkeet ovat nostaneet nuorisopolitiikan painoarvoa yhteiskuntapoliittisessa keskustelussa. Uutta keskustelussa on epäilemättä se, että nuorisotakuu on määritelty maan hallituksen kärkihankkeeksi, jolloin se on vahvasti esillä politiikan esityslistalla. Keskustelussa haetaan entistä vahvemmin monialaista yhteistyötä sekä valtion keskushallinnon tasolla että kuntatasolla Nuorisolain lähilukua Edellä esitetyn taustatiedon jälkeen on hyvä palata vielä nuorisolain toiseen pykälään, jossa lain keskeiset käsitteet määritellään. Nuorisolaissa tarkoitetaan 1) nuorilla alle 29-vuotiaita, 2) aktiivisella kansalaisuudella nuorten tavoitteellista toimintaa kansalaisyhteiskunnassa, 3) sosiaalisella vahvistamisella nuorille suunnattuja toimenpiteitä elämäntaitojen parantamiseksi ja syrjäytymisen ehkäisemiseksi, 4) nuorisotyöllä nuorten oman ajan käyttöön kohdistuvaa aktiivisen kansalaisuuden edistämistä samoin kuin nuorten sosiaalista vahvistamista, nuoren kasvun ja itsenäistymisen tukemista sekä sukupolvien välistä vuorovaikutusta, 5) nuorisopolitiikalla nuorten kasvu- ja elinolojen parantamista, 5 a) monialaisella yhteistyöllä paikallistasolla toteutettavaa eri toimialojen viranomaisten yhteistyötä, 6) valtakunnallisella nuorisojärjestöllä rekisteröityä järjestöä, joka toteuttaa tämän lain tarkoitusta ja lähtökohtia ja jonka toimintaalueena on koko maa, 7) valtakunnallisella nuorisotyönpalvelujärjestöllä rekisteröityä järjestöä, jonka toiminnan pääasiallisena tarkoituksena on tuottaa palveluja nuorisotyön yleiseksi kehittämiseksi, 8) nuorisotyötä tekevällä järjestöllä rekisteröityä järjestöä tai muuta yhteisöä, jonka toiminnasta ainakin osa on nuorisotyötä ja jonka nuorisotyö on laajuudeltaan verrattavissa valtakunnallisen nuorisojärjestön toimintaan. Vuoden 2006 nuorisolaki määrittelee nuorten sosiaalista vahvistamista kolmessa eri yhteydessä. Sosiaalinen vahvistaminen muotoillaan ensiksi lain tavoitepykälässä, joka koskee kaikkia nuoria. Toiseksi, sosiaalinen vahvistaminen määritellään lain 2 :n kolmannessa kohdassa käsitteenä, joka pitää sisällään toimenpiteet nuorten elämäntaitojen parantamiseksi ja syrjäytymisen ehkäisemiseksi. Kolmanneksi, sosiaalisen vahvistamisen katsotaan lain 2 :n neljännessä kohdassa olevan osa nuorisotyötä, siinä 27
28 missä aktiivinen kansalaisuus, nuorten kasvu ja itsenäistyminen sekä sukupolvien välinen vuorovaikutus. Laissa esitetty näkemys nuorisotyön sisällöstä vastaa tutkimuskirjallisuudessa esitettyä näkemystä nuorisotyön neljästä yleisestä tehtävästä eli perusfunktiosta, jotka tutkija Juha Niemisen mukaan ovat sosialisaatiofunktio, personalisaatiofunktio, kompensaatiofunktio ja resurssointi- ja allokointifunktio. 76 Nuorten sosiaalinen vahvistaminen on mahdollista nähdä olevan mukana kaikissa neljässä funktiossa. Nuorisolain eri kohdissa muotoillut määrittelyt nuorten sosiaalisesta vahvistamisesta jättävät varaa tulkinnoille, mikä ei lainsäädännössä ole tietystikään tavatonta. Yhtäältä sosiaalinen vahvistaminen liittyy kaikkeen nuorisotyöhön, toisaalta se voidaan katsoa kohdistetuksi nuorisopalveluksi Mahtipontinen nuorisolaki? Kriittisessä maininnassaan vuoden 2006 nuorisolaista Juha Nieminen luonnehtii nuorisolaiksi nimettyä säädöstä mahtipontiseksi, koska sen ohjaava voima jää kuitenkin julkisen hallinnon toimeenpanevaan nuorisotyöhön. 77 Lakiin on hänen mukaansa sisällytetty yksi monista mahdollisista tavoista jäsentää nuorisotyön tehtävät. Kuten kaikki lait lähtökohtaisestikin ovat, niin myös nuorisolaki on poliittisen neuvottelun ja kompromissin tulos. Sen näkemys nuorisotyöstä on luonteeltaan hallinnollis-normatiivinen eikä siten kattava esitys suomalaisesta nuorisotyöstä, sen organisaatioista ja käytännöistä. Nieminen pitää kuitenkin lakia esittämästään kritiikistä huolimatta suomalaisen nuorisotyön tukijalkana ja osoituksena yhteiskunnan nuorisotyöhön kohdistamasta luottamuksesta. Nuorisolakia voi todellakin pitää mahtipontisena nimeltään, mutta samalla voidaan näin jälkikäteen arvioida, että laki on käsitteistöltään hyvin ajoitettu ja osin edellä aikaansa. Tietty mahtipontisuus on sikäli retorisesti ehkä onnistunutkin, että nuorisolaki on luonteeltaan väestölaki, joka koskee kaikkia alle 29-vuotiaita. Se on suosittelevampi ja enemmän toimintalinjauksia kuvaava verrattuna esimerkiksi seuraavana vuonna voimaantulleeseen vuoden 2007 lastensuojelulakiin, joka on luonteeltaan kuntia velvoittavampi. 78 Nuorisolaki ei oikeuta interventioita yksittäisen nuoren kohdalla vaan käsittelee nuoria ryhmänä. Etsivää nuorisotyötä käsittelevä pykälä nuorisolaissa korostaa nuoren omaa, hänen itse antamiinsa tietoihin perustuvaa arviota tuen tarpeesta. Vuoden 2010 lisäykset nuorisolakiin monialaisen yhteistyön ja etsivän nuorisotyön osalta voidaan nähdä tulevaisuutta ennakoivina, mitä tulee sektorit ylittävän työskentelytavan lisääntymiseen. Kyseisillä pykälillä nuorisolaissa pyritään todellakin koordinoimaan nuorten elinoloja ylittämällä sektoreiden välisiä rajoja. Pykälä on konkreettisuudessaan huomattava edistysaskel vuoden 1995 nuorisotyölain horisontaalisen nuorisopolitiikan käsitteeseen, joka jäi abstraktimmaksi ja toimenpiteiden tasolla vaatimattomammaksi. Se, mitä vuoden 2006 nuorisolakiin on kirjattu monialaisesta yhteistyöstä säädösmuodossa, on tavoitteena myös valtionhallinnon uudistamisessa, joskin lamavuosista johtuen, viivästyksellä Käsitteen kulkureitin jäljittämistä Käsitteenä nuorten sosiaalisen vahvistamisen kulku lakitekstiin on vaikea yksiselitteisesti osoittaa. Varhaisimpia tekstejä, joissa käsite on mainittu, löytyy ainakin luonnoksesta Helsingin nuorisoasiainkeskuksen strategisiksi tavoitteiksi , joka on päivätty Tekstin mukaan nuorisoasiainkeskukselle piti asettaa kaksi strategista tavoitetta eli nuorten osallisuuden tukeminen sekä sosiaalinen vahvistaminen. Tekstin kirjoittaja, nuorisoasiain päällikkö Lasse Siurala, katsoi osallisuuden olevan läheistä sukua käsitteille kansalaistoiminta, aktiivinen kansalaisuus, valtautuminen tai valtauttaminen, joka tulee englanninkielisestä muotisanasta empowerment kuten kirjoit- 28
29 taja huomauttaa sekä oppimiskäsitteille sosiaalipedagogia ja non-formaali oppiminen. Ne kaikki korostavat Siuralan mukaan ympäristön kriittistä pohdiskelua, toimijalähtöisyyttä ja sosiaaliseen ympäristöön vaikuttamista. Tekstin käsitteistö on nuorten osallisuuden ja aktiivisen kansalaisuuden osalta tuttua myös edellisenä vuonna hyväksytyssä EU:n nuorisopoliittisessa valkoisessa kirjassa. Kun vertaa, kuinka paljon osallisuuden lähikäsitteitä Siurala kykenee perustellusti nimeämään, sosiaalinen vahvistaminen jää tekstissä käsitteellisesti kovin yksinäiseksi. Lähtökohtana määrittelyssä on, että yleisessä kielenkäytössä termit syrjäytyminen ja syrjäytynyt ovat voimakkaan kielteisesti määrittyneet ja ne ovat, kuten Siurala korostaa, erityisesti tutkijoiden mukaan leimaavia käsitteitä. Ne sekä leimaavat ihmisiä että ihmiset leimautuvat näihin käsitteisiin itsensä toteuttavina ennusteina. Tämän mukaisesti olisikin tarpeen muuttaa ajattelu- ja puhetapaa käyttämällä mieluummin käsitettä sosiaalinen vahvistaminen kuin syrjäytymisen ehkäisy. 81 Yllä kuvattu ajattelumalli käsitteineen siirtyi lähes sellaisenaan neljä vuotta myöhemmin vuoden 2006 nuorisolakiin. Käsitteen sisältö kuitenkin muuttui matkan varrella. Siurala kuvaa strategialuonnoksessaan sosiaalista vahvistamista menetelmätasolla erityisnuorisotyön muotona, joka on luonteeltaan moniammatillista ja jossa menetelminä käytetään etsivää työtä, ryhmätyötä ja yksilötyötä. Tässä työssä nuorten riskiryhmät tunnistetaan poikkihallinnollisen yhteistyön ja nuorisotyön keinoin. Työ vaatii kaiken kaikkiaan Siuralan näkemyksen mukaan poikkihallinnollisuutta. Vuoden 2006 laissa, kuten edellä on osoitettu, sosiaalinen vahvistaminen kuvataan kuitenkin toisaalta koko nuorison käsittävänä nuorisotyön osana, ja toisaalta se määritellään hallituksen esityksen yksityiskohtaisissa perusteluissa kohdennetuksi toiminnaksi, joka keskittyy syrjäytymisen riskiryhmässä oleviin nuoriin. 82 Tällainen käsitteellinen huojunta heijastuu luonnollisesti nuorisotyön kentälle. Tutkija Juha Nieminen huomauttaakin, että Nuorisolakiin aikanaan ajettu epämääräinen ja erottelukyvytön sosiaalinen vahvistaminen on ( ) varoittava esimerkki siitä, mihin liian lavean tieteellisluontoisen käsitteen käyttäminen normatiivisessa ja ohjauksellisessa säädöksessä voi johtaa. 83 Käsitteitä tulee ja käsitteitä menee, mutta sosiaalisen vahvistamisen käsite vaikuttaa tulleen jäädäkseen. Käsitettä ei ole ilmeisesti missään vaiheessa teoreettisesti perusteltu, vaan se otettiin retorisena vaihtoehtona syrjäytymisen käsitteelle. Sosiaalisen vahvistamisen käsite jäi muiden käsitteiden mukana leijumaan ilmaan, mistä se rantautui lainsäätäjän tekstiin. 84 Jos jotain teoriaa taustalta hakee, yhtenä tarjokkaana on kriminologian puolella kehitetty leimautumisteoria, joka oli erityisen suosittu 1980-luvun keskusteluissa kriminaalihuoltotyöstä ja sosiaalityöstä. On huomattava kuitenkin, että yhteiskuntatieteet, kuten sosiologia, ovat aikansa lapsia ja taipuvaisia muoti-ilmiöihin. Kävi niin, että valmisteltaessa ja säädettäessä vuoden 2006 nuorisolakia aika ei ollut otollinen leimautumisteorialle. Leimautumisteoria oli muotia 1980-luvun Suomessa, jolloin elettiin taloudellista boomia ja jolloin hyvinvointivaltio sai voimakkaimman kritiikkinsä sosiologeilta. Valtiota syytettiin tunkeutumisesta ihmisten yksityiselämään privaattiin ja intiimiin sfääriin ja näiden interventioiden leimaavan ihmisiä luvun laman alkaessa teoriat ja terminologiat vaihtuivat ja sosiaalivaltion kritiikistä siirryttiin hyvinvointivaltion puolustamiseen ja syrjäytymisen probleemaan. Leimautumisteoria ei purrut enää lamaolosuhteissa, joissa rakenteet paljastuivat. Leimautumisteorian jäädessä takavasemmalle syrjäytymiskeskustelu jatkui 2000-luvun alussa rinnan sosiaalisesta vahvistamista käydyn keskustelun kanssa. Syrjäytymisen ja sosiaalisen vahvistamisen käsitteet alkoivat elää sovussa keskenään samassa toimintaympäristössä, kuitenkin niin, että sosiaalinen vahvistaminen käsitteenä ei laajentunut nuorisotoimialan ulkopuolelle. 29
30 4.6. Lainsäädännöllisten käsitteiden voima Lainsäädännöllisillä käsitteillä on merkittävä vaikutus ihmisten elämään, koska niitä käytetään perusteluina silloin, kun julkinen valtaa ohjaa resursseja tai puuttuu kansalaisen elämään. Nykyinen puhe tietoon perustuvasta johtamisesta vaatisi lainsäädännössä käytettävältä käsitteistöltä johdonmukaisuutta ja jos mahdollista, teoreettisesti koherenttia perustaa. Käytännössä tämä on kuitenkin vaikea toteuttaa. Lain säätäminen on pääsääntöisesti kompromissien hakemista eri intressien välisessä jännitteessä. Kompromissit tuovat mukanaan tahallista tai tahatonta käsitteellistä epäselvyyttä, joka kulkeutuu lakiin ja jota toimeenpanijat tulkitsevat ja tuomioistuimet tuomitsevat. Lainsäädäntö-, tuomio- ja toimeenpanovaltaa kutsutaan vallan kolmijaoksi, mikä on erityisesti Suomen julkisessa hallinnossa pyritty toteuttamaan johdonmukaisesti. Lainsäädännössä käytettävät käsitteet toimivat käytännössä eri tavalla käsitteestä ja laista riippuen, ja niiden merkitys yhteiskunnallisiin muutoksiin vaihtelee. Laajempaan yhteiskunnalliseen keskusteluun sosiaalisen vahvistamisen käsitteellä ei ole juurikaan ollut vaikutusta, vaan käsite on jäänyt nuorisolain piiriin, omalle toimialalleen. Kolme vuotta nuorisolain voimaantulon jälkeen alkoi vuoden 2009 lama, jonka myötä nuorison yhteiskunnallista asemaa alettiin pohtia entistä enemmän syrjäytymisen uhan näkökulmasta. Osoittautui, että muut toimialat, joiden kanssa monialaista yhteistyötä piti tehdä, eivät tunteneet sosiaalisen vahvistamisen käsitettä, vaan toimivat saman ilmiön kanssa omilla käsitteillään. Yhdistävänä toimialat ylittävänä kattokäsitteenä toimi edelleen syrjäytyminen. 85 Tämä ei kuitenkaan tarkoita sitä, että sosiaalisen vahvistamisen käsitteellä ei olisi ollut käytännön merkitystä. Koska sosiaalinen vahvistaminen oli määritelty kohdennetuksi nuorisotyöksi, sille oli määriteltävä myös palvelut. Näiksi palveluiksi määriteltiin nuorten työpajat, etsivä nuorisotyö ja Nuotta-valmennus. Tämä määrittely on epäilemättä vaikuttanut kyseisten palveluiden profiloitumiseen nuorisotyön kentällä ja kentän ulkopuolella, legitimoinut niiden toimintaa ja suunnannut tähän toimintaan resursseja. Lain määrittely on vaikuttanut myös siihen, että sosiaalinen vahvistaminen on tematisoitu myös nuorisoalan koulutukseen, jota kautta käsite saa jatkuvasti uutta sisältöä ja uusia merkityksiä. Nuorten sosiaalinen vahvistaminen tuli nuorisolakiin reflektoimattomana käsitteenä, jota ei missään vaiheessa teoreettisesti perusteltu mutta joka jäi henkiin ja alkoi saada uutta sisältöä ja merkitystä käytännön työssä. Käsitettä on avattu sittemmin alan koulutuksessa muutama vuosi lain voimaantulon jälkeen. 86 Tilanne ei ole mitenkään ainutlaatuinen lainsäädännön, teorian ja käytännön välisen suhteen kehittymisessä. Sirpa Kannasoja toteaa väitöskirjassaan vuoden 1982 sosiaalihuoltolain käsitteen sosiaalinen toimintakyky jääneen epämääräiseksi, mitä tulee teoreettiseen reflektioon tai käsitteen avaamiseen. 87 Siitä huolimatta käsite on säilynyt ja näyttää olevan tulossa sisällöllisesti tarkemmin määriteltynä myös uuteen sosiaalihuoltolakiin Sosiaalisen vahvistamisen sanastoa nuorisotyön kentällä Kuten edellä on käynyt ilmi, sosiaalinen vahvistaminen käsitteenä ei ole juurikaan tunnettu nuorisotoimialan ulkopuolella. Sen sijaan nuorisotoimialalla käsite on yksi monista, joiden varassa töitä tehdään. Esitän seuraavassa pienen ekskursion nuorisotyön kentällä ja koulutuksessa käytävään keskusteluun tavoitteena havainnoida sitä, millä sanastolla sosiaalinen vahvistaminen ymmärretään tänään. Esittämäni aineisto on koottu tikkataulumenetelmäksi nimittämälläni menetelmällä. 88 Tikkataulumenetelmä toimi käytännössä siten, että erilaisissa seminaari- tai luokkati- 30
31 KUVIO 3. Tikkataulumenetelmä aineiston keruun menetelmänä Käytä koko asteikkoa Valitse 10 käsitettä, ja pisteytä tikkataulu mielessäsi TEHTÄVÄKSIANTO: NUOREN SOSIAALINEN VAHVISTAMINEN. Tavoitteena on sosiaalisesti vahva nuori. Mitä ominaisuuksia haluaisit tukea nuoren vahvistumiseksi? Haluaisin vahvistaa nuoren: _ itsekunnioitusta _ luovuutta _ empatiakykyä _ kunnianhimoa _ oma-aloitteisuutta _ arvokkuutta _ myötätuntoa itseään kohtaan _ tulevaisuudenuskoa _ itseluottamusta _ elämänhallintaa _ minäpystyvyyttä _ arjenhallintaa _ käsitystä omasta kyvykkyydestä _ sisua _ itsetuntoa _ itsehillintää _ itsensä arvostamista _ vuorovaikutustaitoja _ kykyä käsitellä tunteita _ käsillä tekemisen taitoja _ sosiaalista toimintakykyä _ osallisuutta _ luottamusta muihin ihmisiin _ aktiivista kansalaisuutta itsevarmuutta optimismia _ Jotain muuta: Mikä on inhokkikäsitteesi? 31
32 Taulukko 2. Tikkatauluanalyysi. TYÖPAJAPÄIVÄT n=86 YHTEISÖPED.OPISK. n=36 ALLIANSSIRISTEILY n=39 PIRKANMAAN ALUVERK. n=12 Vuorovaikutus Elämänhallinta Vuorovaikutustaidot Itsetunto Itsetunto Vuorovaikutus Sosiaalinen toimintakyky Itsensä hyväksyminen Itsensä arvostaminen Oma-aloitteisuus Elämänhallinta Itsensä arvostaminen Sosiaalinen toimintakyky Itseluottamus Itsetunto Käsitys omasta kyvykkyydestä Itseluottamus Osallisuus Itsensä arvostaminen Tulevaisuudenusko Tulevaisuudenusko Sosiaalinen toimintakyky Osallisuus Itsekunnioitus Arvokkuus Itsehillintä Kunnianhimo Arvokkuus Kunnianhimo Kunnianhimo Itsehillintaä Minäpystyvyys Käsillä tekeminen Käsillä tekeminen Käsillä tekeminen Kunnianhimo lanteissa osallistujille annettiin A4-kokoinen paperi, jossa oli kuva tikkataulusta ja sen ohessa nuorten sosiaaliseen vahvistamiseen liittyvää sanastoa. Käsitteitä oli yhteensä 26, ja tehtävänä oli pisteyttää käsitteet tikkataulun avulla. Mitä enemmän sana liittyi nuorten sosiaaliseen vahvistamiseen, sitä keskemmälle tikkataulua sana piti sijoittaa. Aineistoa kerättiin työpajojen alueellisen verkoston tapaamisesta Pirkanmaalla, Valtakunnallisilta työpajapäiviltä, Allianssi-risteilyltä ja Humanistisen ammattikorkeakoulun (Humak) yhteisöpedagogi-koulutuksen opiskelijoilta Kuopiossa ja Joensuussa. Osallistujien pisteytettyä ylläesitetyt sanat asteikolla 1 10 kunkin sanan saamat pistemäärät laskettiin yhteen. Yhteenlaskun tuloksena saatiin oheinen taulukko 2 Taulukko on tiivistetty urheilukilpailujen tulostaulukkoa mukaillen. Palkintopallilla ovat sijat 1 3, pistesijat 4 6 ja kolme viimeistä ovat jumbosijoja. Kun tarkastelee kolmea ensimmäistä sijaa, voi huomata että yksikään sanoista ei yllä kaikissa aineistoissa kolmen parhaan joukkoon. Lähimmäs pääsee sana vuorovaikutus, joka on saanut kaksi ykkössijaa ja yhden hopeasijan. Vuorovaikutuksen jälkeen suosituimpia sanoja ovat itsetuntoon, itsensä arvostamiseen, itseluottamukseen ja sosiaaliseen toimintakykyyn viittaavat sanat. Yllä oleva aineisto on pieni, eivätkä siitä saadut tulokset ole yleistettävissä. Aineiston ja tuloksen merkitys on siinä, että se muodostaa näytteen siitä, miten nuorisotyön kentällä toimivat ammattilaiset ja yksi alan opiskelijaryhmä hahmottavat sosiaalisen vahvistamisen ytimen. Tiivistäen tuloksen voisi ilmaista näin: nuorten sosiaalisen vahvistamisen ydin hahmottuu kolmesta tekijästä, joita pitäisi tukea vuorovaikutustaidoista ja sosiaalisesta toimintakyvystä, itsetunnosta ja itsensä arvostamisesta, elämänhallinnasta ja osallisuudesta. Jumbosijoille sijoittui kaikissa ryhmissä kunnianhimo. Muotoilu käsillä tekeminen ei saanut kannatusta vaan sijoittui jumbosarjaan. Tämä siitä huolimatta, että esimerkiksi työpajat korostavat käsillä tekemistä. Yksi tulkinta tuloksesta voisi olla se, että käsillä tekeminen on työskentelyssä väline 32
33 ja metodi eikä ominaisuus, jota halutaan vahvistaa. Muotoilun ongelmana on myös se, että siinä katoaa käden ja pään yhteys. Listasta puuttuu kokonaan luovaan toimintaan ja itseilmaisuun liittyvä sanasto. Inhokkeja eli sanoja, joihin ollaan jollain tapaa väsyneitä ja joita vierastetaan syystä tai toisesta, ilmoitettiin jokseenkin paljon, mutta varsinaista ykkösinhokkia ei löytynyt. Elämänhallintaa käytetään työpajakentällä arkipuheessa paljon, mutta samalla sen suhteellisuus halutaan tuoda esiin ja puhua enemmänkin arjen hallinnasta. Aineiston perusteella elämänhallinta käsitteenä kelpaa vielä opiskelijoille ja Allianssi-risteilyn seminaarin vastaajille, jotka olivat pääosin nuorisotyöntekijöitä, sen sijaan työpajoilla työskentelevät sijoittivat elämänhallinnan taulukossa keskialueille tai loppuun. Teoreettisesta keskustelusta poimittu minäpystyvyys sai käsitteenä usean inhokkimaininnan, mikä on sinällään hyvä esimerkki siitä, kuinka teoreettisessa viitekehyksessä hyvin toimiva käsite ei toimi kuvattaessa ilmiöitä ammatillisella kentällä Sosiaalinen vahvistaminen nuorisoalan koulutuksessa Nuorisoalan koulutusta on Suomessa saatavilla sekä toisen asteen ammatillisena koulutuksena, ammattikorkeakoulujen koulutuksena ja yliopistoissa nuorisotyön ja nuorisotutkimuksen opintokokonaisuudessa, erillisenä maisteritutkintona tai YUNETyliopistoverkostossa. 89 Tässä luvussa keskitytään lähemmin ammattikorkeakoulutason koulutukseen. Mainittakoon kuitenkin, että muun muassa Suomen Nuoriso-opistossa Paukkulassa nuoriso- ja vapaa-ajanohjaajakoulutuksessa nuorten sosiaalinen vahvistaminen on näkyvästi esillä opintojen tavoitteissa. 90 Sosiaalinen vahvistaminen mainitaan myös Tampereen yliopiston nuorisotyön ja -tutkimuksen opintokokonaisuudessa keskeisenä teemana. Koulutuksen ja sen myötä kouluttajien merkitys nuorisoalan niin kuin muiden ammattien kehityksessä on merkittävä. Suomen nuorisotyössä on pitkään korostettu nuorisotyön kentän, tutkimuksen ja hallinnon välistä keskustelua. Suomessa on muihin EU-maihin verrattuna poikkeuksellisen kokonaisvaltainen nuorisoalan koulutus. Kouluttajat ovat merkittävässä asemassa muokatessaan ja välittäessään nuorisotyön käytännöllistä ja teoreettista tietoa. Humanistinen ammattikorkea koulu. Humanistisen ammattikorkeakoulun yhteisöpedagogin tutkinnossa sosiaalisen vahvistamisen opinnot sijoittuvat 65 opintopistettä kattaviin yhteisiin opintoihin. Näistä sosiaalinen vahvistaminen kuuluu pedagogisen toiminnan perusteisiin, joita on yhteensä 25 opintopistettä. Näistä 5 pistettä on kohdistettu sosiaalisen vahvistamisen opintoihin. Kyseisen 5 opintopisteen kokonaisuuden tavoitteet ovat seuraavat: Opiskelijan tulee tuntea ja osata perustella ehkäisevän työn merkitys yhteiskunnassa, eli tietää nuorten hyvinvoinnin ja elämänhallinnan lähtökohdat, lainsäädännöllisen perustan, syrjäytymiseen johtavat riskitekijät ja osata edistää lasten ja nuorten sosiaalista turvallisuutta, tuntea tiedollisena sisältönä sosiaalisessa vahvistamisessa toimivat yhteiskunnallisen huono-osaisuuden teoriat, ehkäisevän päihdetyön perusteet, ehkäisevän työn palvelujärjestelmä, nuorisotakuun merkitys nuorten elämänhallinnan tukemisessa ja reaaliaikainen tukityö verkossa. Opintojakso suoritetaan kontaktiopetuksena, voimauttavan valokuvauksen seminaarina ja Löytäjä-harjoitteluna eli chattina, mikä tarkoittaa nuorten kanssa työskentelemistä autenttisissa tilanteissa verkossa. Opintojakson kirjallisuus painottuu ehkäisevään päihdetyöhön ja mielenterveystyöhön. Yhtenä sosiaaliseen vahvistamiseen kokoavana ja kattavana julkaisuna käytetään Pia Lundbomin ja Jatta Herrasen toimitta- 33
34 maa Sosiaalinen vahvistaminen kokemuksina ja käytänteinä, jota arvioin jäljempänä erikseen. Mikkelin ammattikorkeakoulu, kansalaistoiminnan ja nuorisotyön koulutus. Opetussuunnitelmatasolla nuorten sosiaalista vahvistamista ei mainita käsitteenä lainkaan Mamk:n kansalaistoiminnan ja nuorisotyön koulutuksessa. 91 Nuorisolaissa muotoiltu käsite ei ole siirtynyt sellaisenaan opetussuunnitelmaan. Oppisisällöissä sosiaaliseen vahvistamiseen liittyviä kokonaisuuksia on paljonkin eri näkökulmista kuten vuorovaikutustaidot, ehkäisevä työ, erityisnuorisotyö jne. Oppisisältötason analyysi vaatisi kuitenkin oman erillistutkimuksensa, joten se jää tässä maininnan varaan. Pienimuotoisessa Mikkelin amk:n lehtoreiden ja opiskelijoiden ryhmähaastattelussa kävi ilmi, että sosiaalinen vahvistaminen on käsite muiden käsitteiden joukossa, mutta ei toimi mitenkään ydinkäsitteenä. Sosiaalista vahvistamista voidaan kritisoida käsitteenä asiakaskohtaisessa työskentelyssä siitä, että se objektivoi nuoren. Olisi parempi puhua nuoren sosiaalisesta vahvistumisesta ja siitä, miten tätä vahvistumisen prosessia tuetaan. Oleellista nuorisoalan koulutuksessa on yhteisöllisyyden ja yhdyskunnan painottaminen. Yhteisöpedagogien koulutuksen teoreettisena viitekehyksenä on sosiaalipedagogiikka, joka korostaa yhteisöjä ja yhdyskuntatyötä. Sosiokulttuurinen innostaminen yhtenä menetelmänä viittaa erityisesti ryhmien, yhteisöjen ja yhdyskuntien kanssa tehtävään työhön. 92 Diakonia ammattikorkeakoulu. Myöskään Diakonia ammattikorkeakoulun opetussuunnitelmassa sosiaalista vahvistamista ei mainita käsitteenä lainkaan. Kaikille opiskelijoille yhteisissä opinnoissa mainitaan opiskelun tavoitteeksi sosiaalisten toimintaedellytysten muodostumisen ymmärtäminen. Ammattiopinnoissa käytetään muun muassa käsitteitä sosiaalinen tuki ja voimavarasuuntautunut asiakastyö, joiden voi olettaa olevan lähikäsitteitä sosiaaliselle vahvistamiselle. 93 Verrattuna yhteisöpedagogien koulutukseen diakoniakoulutuksen teoreettinen viitekehys on sosiaalityön teorioissa. Tutkinnon nimikkeenä on sosionomi-tutkinto. Molemmista tutkinnoista, sekä sosionomi- että yhteisöpedagogitutkinnosta voidaan siirtyä samoille työmarkkinoille. Erot tulevat lähinnä siitä, että yhteisöpedagogit sijoittuvat sekä ns. perusnuorisotyöhön että erityisnuorisotyöhön, sosionomit enemmän sosiaaliseen nuorisotyöhön sekä lapsi- ja perhetyöhön. 94 Sosiaalisen vahvistamisen näkökulmasta katsoen on merkille pantavaa, että molemmissa koulutuksissa kansalaistoiminta eri muodoissaan nähdään tärkeänä osana nuoren kasvamista. 95 Sosiaalinen vahvistaminen oppikirjoissa. Nuorten sosiaaliseen vahvistamiseen liittyvää oppimateriaalia on saatavilla vähän. Viisi vuotta nuorisolain hyväksymisen jälkeen Pia Lundbom ja Jatta Herranen toimittivat kokoomateoksen Sosiaalinen vahvistaminen kokemuksina ja käytänteinä. He toteavat sosiaalisen vahvistamisen itsessään olevan kohtuullisen laajasti käytetty käsite, jonka systemaattisempaa teoreettis-käytännöllistä avaamista he tavoittelevat toimittamassaan julkaisussa. Heidän mukaansa käsitettä ja sen eri ulottuvuuksia on avattu varsin vähän, ja sitä määritteleviä oppikirjoja ei ole olemassa. 96 Lundbom ja Herranen pitävät sosiaalisen vahvistamisen käsitettä kiinnostavana mutta haastavana yksiselitteisesti määritellä. Toisaalta he kysyvät, voiko määrittely olla jopa tarpeetonta. He viittaavat johdannossa Erja Anttosen opinnäytteeseen, joka käsittelee sosiaalista vahvistamista yksilön ja yhteisön kasvun tukemiseksi. Anttosen kontekstina on sukupuolisensitiivinen nuorisotyö. Hän määrittelee sosiaalisen vahvistamisen seuraavasti: Sosiaalinen vahvistaminen voidaan nuorisotyön kentällä ja laajemmin nuorten parissa tehtävässä työssä hahmottaa ennaltaehkäiseväksi työksi, jonka tavoitteena on mm. nuoren elämänhallinnan tai mie- 34
35 luummin elämänhallinnan taitojen tukeminen. Sukupuolisensitiivisellä työotteella kansalaistoiminnassa ja nuorisotyössä tavoitellaan sosiaalista vahvistamista, jolla voidaan tukea nuoren kasvua ja myönteisen sukupuoli-identiteetin kehitystä. Sukupuolisensitiivisen työotteen tavoitteen voisi määritellä esimerkiksi pyrkimykseksi tarjota moninaisia mahdollisuuksia kasvaa itseään arvostavaksi nuoreksi ja nuorena yhteisössä, jossa arvostetaan erilaisuutta ja tavoitellaan yhdenvertaista toimintaa. 97 subjektiivinen ja voimaannuttava Niin monisyinen ymmärrys kuitenkin on, että siihen on vaikea päästä käsiksi ainakaan asemoimatta itseään tarkemmin ja rajaamatta näkökulmaa, josta asiaa tarkastelee. 98 Varaus käsitteen monisyisyydestä on paikallaan, koska samalla kun sosiaalisen vahvistamisen painopiste määritellään olevan ehkäisevässä työssä, itse palvelut ovat käytännössä korjaavia ja kuntouttavia palveluja. Anttosen määritelmä perustuu hänen kokemuksiinsa sukupuolisensitiivistä nuorisotyötä käsittelevässä hankkeessa, ja hän esittää määritelmänsä lukijalle heti tekstinsä alussa. Sosiaalista vahvistamista ei tekstissä kuitenkaan teoreettisesti johdeta, eikä sitä tekstin edetessä enää käsitteenä käytetä. Määritelmässä tulee kuitenkin hyvin esille seikka, joka voisi olla nuorisotyölle jotain erityistä: nuorisotyö liittää sosiaalisen vahvistamisen nuoren kasvuun, identiteettiin, erilaisuuden arvostamiseen, yhteisöön ja kansalaistoimintaan. Lundbom ja Herranen eivät toimittamassaan julkaisussa tee yhteenvetoa julkaisun 12 artikkelissa esitetyistä näkemyksistä sosiaalisesta vahvistamisesta. Kokoomajulkaisu antaa kuitenkin lukijalle kuvan siitä, miten eri näkökulmista tulevat kirjoittajat muokkaavat oman lähestymistapansa sosiaalisen vahvistamisen käsitteeseen ja miten he hyväksyvät sen käsitteellisenä työkaluna hahmottaessaan omaa työtään. Jonkinlaisena kokoavana sisältönä käsitteelle voisi pitää julkaisun ensimmäistä artikkelia, jossa Humanistisen ammattikorkeakoulun lehtori Tuija Mehtonen määrittelee sosiaalisen vahvistamisen kokonaisvaltaisen elämänhallinnan tukemiseksi. Se on moniammatillista yksilön ja yhteisön hyvinvoinnin, vaikuttamisen ja osallisuuden kokemusten ammatillista ohjaustyötä, ja sen painopiste on nimenomaan ennaltaehkäisevässä työssä se on kokemuksena 4.9. Yhteenveto: kasvatusta vai sosiaalityötä? Käytännön nuorisotyössä nuorten sosiaalisen vahvistamisen ydin hahmottuu kolmesta tekijästä, joita ovat vuorovaikutustaidot ja sosiaalinen toimintakyky, itsetunto ja itsensä arvostaminen, elämänhallinta ja osallisuus. Yllämainitut kolme tekijää toimivat sekä sosiaalityöllisessä että kasvatuksellisessa viitekehyksessä. Näiden kahden viitekehyksen suhteita voidaan kuvata toisaalta jännitteisenä ja toisaalta kehittyvänä dialogisena suhteena. Kehityksen taustalla voidaan tulkita olevan erityisesti 2000-luvulla nuorten syvenevät ongelmat, joihin vastaaminen edellyttää moniammatillista yhteistyötä. Dialogisen suhteen kehittymistä ovat auttaneet myönteiset käytännön kokemukset moniammatillisesta yhteistyöstä ja yhteistyöosapuolien ammatillisen profiilin vahvistuminen. Nuorisotyön ammatillisen profiilin vahvuutta selittää Suomen eurooppalaisessa vertailussa poikkeuksellisen korkeatasoinen nuorisotyön koulutus. Sosiaalisen vahvistamisen käsite nuorisoalalla on tiivistettävissä kolmeen dialogiseen suhteeseen: Dialogi 1. Käsitteen ymmärretään koskevan toisaalta kaikkia nuoria toisaalta palvelut ovat kohdennettuja erityisesti syrjäytymisriskin alla eläviin nuoriin. 35
36 Dialogi 2. Kohdennetut palvelut määritellään sosiaalityön viitekehyksessä toisaalta nuorisotyön peruspalvelut määritellään kasvatuksen tai sosiaalipedagogiikan viitekehyksessä. Dialogi 3. Nuorisotyön painopiste on kasvatuksellisessa työssä ja kansalaistoiminnassa toisaalta kohdennetut palvelut, kuten etsivä nuorisotyö, työpajatoiminta ja Nuottapalvelu, ovat sekä ennaltaehkäisevää että kuntouttavaa työtä. Yllä esitetyt keskustelusuhteet kuvaavat sitä toiminnallista kenttää, jossa sosiaalisen vahvistamisen käsitettä muotoillaan ja jossa se saa sisältönsä. Diskurssianalyyttisesti muotoillen suhde muodostuu kahdesta diskurssista, eli sosiaalityöllinen (ennaltaehkäisevä kuntouttava) ja kasvatuksellinen (kasvu identiteetti kansalaisuus). Lakitasolla sosiaalisen vahvistamisen käsite huojuu perusnuorisotyön ja erityisnuorisotyön välillä määritellessään kohdettaan. Nuorisoalan kouluttajien on kehitettävä tutkintojen sisältöjä työelämää vastaavaksi, mikä ylläpitää dialogia sosiaalityöllisen ja kasvatuksellisen viitekehyksen välillä. Tämä johtuu siitä, että nuorisoalan koulutuksesta valmistuvien on oltava päteviä sijoittumaan sekä perinteiseen nuorisotyöhön että kuntouttavaan työhön avopalveluissa ja laitoksissa. Seuraavassa luvussa kartoitetaan sosiaalisen vahvistamisen lähikäsitteistöä muussa lainsäädännössä, minkä jälkeen on mahdollista hahmottaa käsitteen nuorisotyöllistä ja -poliittista erityisyyttä. 36
37 5. Sosiaalisen vahvistamisen lähikäsitteistöä muussa lainsäädännössä Kuten edellä on tuotu esille, käsitettä sosiaalinen vahvistaminen ei tunneta muussa lainsäädännössä kuin nuorisolaissa. Määriteltäessä sosiaalisen vahvistamisen käsitteen sisältöä, on tarpeellista vertailla, millä lähikäsitteillä nykyinen lainsäädäntömme lähestyy samaa nuorten elämään kuuluvaa ilmiötä kuin nuorisolaki. Seuraavaksi kartoitetaan nuorisolain toimintaympäristössä vaikuttavat keskeiset lait sosiaalisen vahvistamisen käsitteen näkökulmasta. Kartoitus on näin ollen tarkoin rajattu, eikä tavoitteena ole analysoida lakeja kokonaisuudessaan. Suurin osa kartoituksessa esitettävästä lainsäädännöstä on juuri uusittua tai vielä valmistelussa olevaa. Näitä lakeja ovat sosiaalihuoltolaki lastensuojelulaki laki kuntouttavasta työtoiminnasta perusopetuslaki laki ammatillisesta koulutuksesta laki julkisista työvoima- ja yrityspalveluista oppilas- ja opiskelijahuoltolaki liikuntalaki kuntalaki muu lainsäädäntö Sosiaalihuoltolaki Vuoden 1982 sosiaalihuoltolain tarkoituspykälässä sosiaalisen vahvistamisen lähikäsitteenä voidaan pitää käsitettä sosiaalisen toimintakyvyn edistäminen. Kokonaisuudessaan pykälä kuuluu: Sosiaalihuollolla tarkoitetaan tässä laissa sosiaalipalveluja, toimeentulotukea, sosiaaliavustuksia, sosiaalista luottoa ja niihin liittyviä toimintoja, joiden tarkoituksena on edistää ja ylläpitää yksityisen henkilön, perheen sekä yhteisön sosiaalista turvallisuutta ja toimintakykyä. 99 Kuten edellä on Sirpa Kannasojan väitöskirjaan vedoten todettu, tämän lain säätämisen jälkeen sosiaalisen toimintakyvyn käsite on jäänyt avaamatta. Nuoren sosiaalisen toimintakyvyn kontekstina on sosiaalihuoltolaissa perhe ja yhteisö, kun taas nuorisolaissa sosiaalisen vahvistamisen kontekstissa perhettä ei mainita lainkaan. Tällä havainnolla on sikäli merkitystä, että Kannasoja näkee analyysissaan sosiaalisen toimintakyvyn kehittyvän nimenomaan perheen vanhemmuustyylin kautta, jossa mediaattorina on perheen toimivuus. Toisin sanoen, nuoren sosiaalisen toimintakyvyn kehittymisessä vertaisryhmä ei ole niin merkittävässä asemassa kuin mitä nuorisotyössä usein oletetaan. Nuorisolain korostama aktiivinen kansalaisuus puuttuu kokonaan vuoden 1982 sosiaalihuoltolain käsitteistöstä. Sosiaalihuoltolaki on uudistumassa aikataulun mukaan siten, että uusi sosiaalihuoltolaki astuisi voimaan Hallituksen esityksessä uudeksi sosiaalihuoltolaiksi toimintakyvyn käsite on poistettu lain tarkoituspykälästä. Sen sijaan se on lisätty neljän- 37
38 teen pykälään, jossa esitetään lain määritelmät, eli laissa tarkoitetaan sosiaalihuollolla sosiaalipalveluja ja niihin sisältyviä tukipalveluja sekä muita toimia, joilla sosiaalihuollon ammatillinen henkilöstö edistää ja ylläpitää yksilön, perheen ja yhteisön toimintakykyä, sosiaalista hyvinvointia, turvallisuutta ja osallisuutta. Toimintakyky määritellään hallituksen esityksessä sekä sosiaaliseksi että fyysiseksi toimintakyvyksi. Esityksen mukaan sosiaalinen toimintakyky ja sen tukeminen ovat sosiaalihuollon keskeisiä tavoitteita. Hallituksen esitys käyttää käsitemäärittelyssä lähes sellaisenaan Kannasojan väitöskirjassaan muotoilemaa määritelmää: Sosiaalinen toimintakyky voidaan määritellä yksilölliseen ja yhteisölliseen kasvuun ja kehitykseen pyrkiväksi sosiaalista toimintaa ohjaavaksi tulevaisuuteen orientoituneeksi asenteeksi itseä ja muita kohtaan. 100 Hallituksen esityksessä viitataan Kannas ojaan vielä lisäksi: Nuorten sosiaaliseen toimintakykyyn sekä sen rakentumiseen ja kehittymiseen liittyvässä tutkimuksessa perheen heikko toimivuus on toiminnan este laskiessaan nuorten itsevarmuutta (Kannasoja, 2013). Käsite nuoren itsevarmuus on Kannasojan tekstissä lähellä nuoren itseluottamusta. Itsevarmuutta tai itseluottamusta vailla olevan nuoren sosiaalinen toimintakyky heikkenee, mikä vaikeuttaa tavoitteiden asettamista. Nuori ei tavoittele työtä, eikä opiskelupaikkaa eikä motivoidu päihdekuntoutukseen. 101 Vuoden 1982 lainsäädännössä lanseerattu sosiaalisen toimintakyvyn käsite näyttää siis jatkavan elämäänsä myös tulevassa lainsäädännössä. Käsite on tutkimustyön kautta saanut uutta sisältöä, mikä on kirjattu hallituksen esitykseen. Sosiaalinen toimintakyky, sosiaalinen vahvistaminen ja sosiaalinen kuntoutus. Hallituksen esityksessä uudeksi sosiaalihuoltolaiksi tuodaan esille uutena säädöksiin kirjattavana käsitteenä sosiaalinen kuntoutus. Lakiesityksen mukaan sosiaalisella kuntoutuksella vahvistetaan henkilön kykyä selviytyä arkipäivän toiminnoista, vuorovaikutussuhteista ja oman toimintaympäristönsä rooleista. Sosiaalinen kuntoutus on osa monialaista kuntoutusjärjestelmää, ja sitä on toteutettava tiiviissä yhteistyössä lääkinnällisen, ammatillisen ja kasvatuksellisen kuntoutuksen kanssa. 102 TPY pitää omassa lausunnossaan kirjausta erinomaisena asiana: TPY pitää lakiin uutena tulevaa sosiaalisen kuntoutuksen kirjausta (18 ) erinomaisena asiana. Työpajoilla on jo pitkään kehitetty matalan kynnyksen monialaista toimintaa, starttivalmennusta. Startti-valmennus on tarjonnut palveluvalikoimasta usein puuttuvan osan, jolla on voitu vastata kaikkein heikoimmassa asemassa olevien ihmisten yksilöllisiin kuntoutuksellisiin tarpeisiin. Starttivalmennus perustuu laki-esityksessä peräänkuulutetulle kokonaisvaltaiselle, arkiympäristössä tapahtuvalle työskentelylle. Valmentautujan kanssa työskennellään tavoitteellisesti ja hänelle tarjotaan sekä yksilöllistä että vuorovaikutussuhteita tukevaa ryhmämuotoista valmennusta. Valmentautujan arjen- ja elämänhallinnan lisäksi tuetaan moniammatillisen verkoston työtä sekä valmentautujan kiinnittymistä esimerkiksi päihde- ja/tai mielenterveyspalveluihin. 103 Sekä hallituksen esitys uudeksi sosiaalihuoltolaiksi että TPY:n lausunto osoittavat hyvin, kuinka nuorisopolitiikka on siirtynyt 2000-luvulla aikaisempaa konkreettisemmin monialaiseksi politiikaksi, jossa eri politiikat ja toimenpiteet limittyvät toisiinsa. Nuorten työpajat ovat tietyssä mielessä olleet edelläkävijöitä, koska niiden toiminta on jo pitkään perustunut moniammatillisuuteen, jossa osaaminen on kehittynyt erilaisten ammatil- 38
39 listen toimijoiden vuorovaikutuksessa. Aikaisemmat jaottelut siitä, mikä on nuorisotyötä ja mikä sosiaalityötä, ovat muuttumassa, koska moniammatillinen kenttä muokkaa työn sisältöä. Tämä ei tarkoita sitä, että ammatit sotkeutuisivat keskenään. Pikemminkin päinvastoin, hyvä ammatillinen identiteetti antaa mahdollisuuden joustavaan moniammatilliseen yhteistyöhön. 104 Moniammatillinen yhteistyö vaatii kuitenkin käsitteellistä tarkkuutta. Sosiaalinen toimintakyky, sosiaalinen vahvistaminen ja sosiaalinen kuntoutus määrittelevät kaikki nuoren omasta näkökulmasta nuoren vuorovaikutussuhteita ja niiden merkitystä nykyisessä yhteiskunnassamme. Yhteisen ymmärryksen kehittyminen käsitteiden sisällöstä on tärkeä osa moniammatillista ja monialaista yhteistyötä Lastensuojelulaki Sosiaalityössä käytetty elinkaarimalli jakaa ihmisen elämän kolmeen osaan: lapsuus (varhaiskasvatus ja lastensuojelu), aikuissosiaalityö ja vanhustyö. Nuoriso jakaantuu ikänsä puolesta sekä lastensuojeluun että aikuissosiaalityöhön, mutta käytännössä nuoruuden kontekstina sosiaalityössä on lastensuojelu. Nuoret aktualisoituvat sosiaalistyössä joko lastensuojelun asiakkaina tai perheellistyttyään nuorina vanhempina. Lastensuojelulain tarkoituksena on turvata lapsen oikeus turvalliseen kasvuympäristöön, tasapainoiseen ja monipuoliseen kehitykseen sekä erityiseen suojeluun. Laki korostaa vanhempien ja muiden huoltajien ensisijaista vastuuta lapsen hyvinvoinnista. Lastensuojelulain näkökulmasta muut lapsen kohtaavat toimijat, kuten nuorisotyö, voivat toimia ennaltaehkäisevässä merkityksessä. 105 Nuorisososiaalityötä vai sosiaalista nuorisotyötä? Sosiaalityössä nuorten kanssa tehtävä työ voidaan hahmottaa käsitteellisesti nuorisososiaalityönä, joskaan käsite ei ole kovinkaan laajalle levinnyt tai paljolti käytössä. 106 Keskustelua käydään pääsääntöisesti lastensuojelulain kontekstissa. Nuorisotyön puolella on perinteisesti käytetty käsitteitä sosiaalinen nuorisotyö, erityisnuorisotyö ja kohdennettu työ, joilla kaikilla määritellään työtä, jota tehdään eri lailla oirehtivien nuorten kanssa. Käsite-erotteluja on mahdollista tehdä myös käytäntöjen tasolla. Sosiaalinen nuorisotyö perustuu käytännöiltään nuorisotyöhön, kun taas nuorisososiaalityö perustuu sosiaalityön käytäntöihin. Laki sinällään ei tunne kumpaakaan käsitettä. Lastensuojelulaissa lapsena pidetään alle 18-vuotiasta ja nuorena vuotiasta. Nuoruus ikävaiheena on määritelty täten kolmeksi vuodeksi Lapsi vahvistuu sosiaalisesti osallistuessaan. Sosiaalisen vahvistamisen näkökulmasta vuoden 2007 lastensuojelulaissa korostetaan lapsen ja nuoren osallisuutta häntä itseään koskevassa päätöksenteossa. Lain 5 :n mukaan Lapselle on hänen ikäänsä ja kehitystasoaan vastaavalla tavalla turvattava oikeus saada tietoa häntä koskevassa lastensuojeluasiassa ja mahdollisuus esittää siinä mielipiteensä. Lastensuojelun tarvetta arvioitaessa, lasta tai nuorta koskevaa päätöstä tehtäessä ja lastensuojelua toteutettaessa on kiinnitettävä erityistä huomiota lapsen tai nuoren mielipiteisiin ja toivomuksiin. Lapsen osallisuuden käsittelylle on lastensuojelulaissa säädetty yksi kokonainen luku, luku 4. Luvun mukaan lapselle on järjestettävä tilaisuus tulla kuulluksi ja hänen mielipiteensä voidaan jättää selvittämättä vain, jos selvittäminen vaarantaisi lapsen terveyttä tai kehitystä tai kuuleminen on muutoin ilmeisen tarpeetonta. Hallintolain mukainen kuuleminen tarkoittaa sitä, että 12 vuotta täyttänyt lapsi saa luettavakseen häntä itseään koskevat asiakirjat. Lasten ja nuorten mielipiteen kuuleminen ja tällä tavoin hänen oman osallisuutensa vahvistaminen ovat osa sosiaalisen 39
40 vahvistamisen prosessia ja kasvamista vastuullisuuteen. Lastensuojelulain luku osallisuudesta ja siinä käytetyt käsitteet, kuten osallisuus, kuulemismenettely ja toivomusten ja mielipiteiden selvittäminen, ovat nuoren sosiaalisen vahvistamisen lähikäsitteitä. Sosiaalisen vahvistamisen näkökulmasta laki korostaa mielenkiintoisella tavalla mielipiteen kuulemisen tärkeyttä ja osallisuuden merkitystä lapsen ja nuoren oman asian käsittelyssä. Laissa ymmärretyllä osallisuudella on sosiaalisen vahvistamisen näkökulmasta voimaannuttava ulottuvuus. Osallisuuden myötä lapsella ja nuorella on mahdollista kasvaa myös kansalaisena ollessaan palvelujärjestelmän asiakkaana. Lastensuojelulailla ja nuorisolailla on merkittävä ero määriteltäessä lapsen ja nuoren kuulemista. Lastensuojelulaki käsittelee yksilöä ja yksilön oikeuksia interventiotilanteessa, kun taas nuorisolaki käsittelee nuoria koko ikäluokkana määriteltäessä kuulemista. Poikkeuksena tästä nuorisolain pykälä etsivästä nuorisotyöstä, jossa työn lähtökohtana on nuoren vapaaehtoisuus ja oikeus määritellä itse tuentarpeensa Perusopetuslaki Vuoden 1998 perusopetuslain määritelmän mukaan opetuksen tavoitteena on tukea oppilaiden kasvua ihmisyyteen ja eettisesti vastuulliseen yhteiskunnan jäsenyyteen sekä antaa heille elämässä tarpeellisia tietoja ja taitoja. Lisäksi esiopetuksen tavoitteena on osana varhaiskasvatusta parantaa lasten oppimisedellytyksiä. Peruskoulun opetuksen tulee edistää sivistystä ja tasa-arvoisuutta yhteiskunnassa sekä oppilaiden edellytyksiä osallistua koulutukseen ja muutoin kehittää itseään elämänsä aikana. Opetuksen tavoitteena on myös turvata riittävä yhdenvertaisuus koulutuksessa koko maan alueella. 107 Perusopetuslain mukaan koulun tavoitteena on tietojen ja taitojen opettamisen lisäksi kasvattaa lapsia ja nuoria ihmisinä ja vastuukykyisinä kansalaisina. Sosiaalisen vahvistamisen näkökulmasta on huomattava, että suomalainen peruskoulu pyrkii erityisopetuksen avulla tukemaan koululaisia, joilla on erilaisia oppimisvaikeuksia sekä oppilashuollon avulla parantamaan sosiaalista hyvinvointia. Viime vuosien tärkeitä uudistuksia perusopetuslaissa on ollut myös koululaisten osallisuuden korostaminen vahvistamalla oppilaskuntien asemaa. Perusopetuslain 47a :n mukaan opetuksen järjestäjän tulee edistää kaikkien oppilaiden osallisuutta ja huolehtia siitä, että kaikilla oppilailla on mahdollisuus osallistua koulun toimintaan ja kehittämiseen sekä ilmaista mielipiteensä oppilaiden asemaan liittyvistä asioista. Oppilaille tulee järjestää mahdollisuus osallistua opetussuunnitelman ja siihen liittyvien suunnitelmien sekä koulun järjestyssäännön valmisteluun Laki ammatillisesta koulutuksesta Ammatillisen peruskoulutuksen tavoitteena on antaa opiskelijoille ammattitaidon saavuttamiseksi tarpeellisia tietoja ja taitoja sekä valmiuksia itsenäisen ammatin harjoittamiseen. Koulutuksen tavoitteena on lisäksi tukea opiskelijoiden kehitystä hyviksi ja tasapainoisiksi ihmisiksi ja yhteiskunnan jäseniksi sekä antaa opiskelijoille jatko-opintojen, harrastusten sekä persoonallisuuden monipuolisen kehittämisen kannalta tarpeellisia tietoja ja taitoja sekä tukea elinikäistä oppimista. Nuorille järjestettävässä koulutuksessa tulee olla yhteistyössä kotien kanssa. 109 Opiskelijoiden osallisuutta on vahvistettu laissa säädöksillä oppilaskunnasta, osallistumisesta opetussuunnitelman valmisteluun ja oppilaitoksen järjestyssäännön valmisteluun. Lain henki on oppilaiden osallisuutta korostaessaan sama kuin perusopetuslaissakin. Molemmat lait ovat tulleet voimaan vuonna 1998, eli kolme vuotta aikaisemmin kuin aktiivista kansalaisuutta 40
41 korostava EU:n nuorisopoliittinen valkoinen kirja. Ammatillista opetusta säätelevässä laissa viitataan myös elinikäisen oppimisen käsitteeseen, jota edellä on käsitelty kartoitettaessa sosiaalisesta vahvistamisesta käytyä teoreettista keskustelua. Kuten aikaisemmin on osoitettu, käsite pitää sisällään muun muassa elinikäisen oppimisen avaintaidot, joihin luetaan mukaan opiskelijan sosiaalisten kompetenssien vahvistaminen. Elinikäisen oppimisen avaintaidot määritellään eurooppalaisessa viitekehyksessä, ja niitä muokataan ja sovelletaan kansallisella tasolla. Kansallisella tasolla avaintaidot muokataan opetussuunnitelmien ja oppisisältöjen tasolle. Sosiaalisen vahvistamisen näkökulmasta ammatillisessa koulutuksessa ovat mukana samat elementit kuin peruskoulussa, eli taitojen ja tietojen oppimisen lisäksi korostetaan myös persoonallista kasvua ja kasvua kansalaisuuteen. Lisänä on kuitenkin viittaus elinikäiseen oppimiseen. Valma ammatilliseen peruskoulutuk seen valmentava koulutus. Lakia ammatillisesta peruskoulutuksesta ollaan parhaillaan uudistamassa. 110 Sosiaalisen vahvistamisen näkökulmasta uudistuksessa on huomioitavaa ammatilliseen peruskoulutukseen valmistavan ja valmentavan koulutuksen kehittäminen. Hallituksen esityksessä ammatilliseen peruskoulutukseen valmentavassa koulutuksessa on yhdistetty neljä aiempaa eri kohderyhmille suunnattua valmistavaa, valmentavaa, ohjaavaa ja kuntouttavaa koulutusta. Yhdistämisen tarkoituksena on muodostaa yhtenäinen koulutuskokonaisuus perusopetuksesta ja toisen asteen ammatilliseen peruskoulutukseen valmistavasta, nivelvaiheessa toimivasta koulutuksesta. Tässä kokonaisuudessa tulisi huomioida erilaisten kohderyhmien erityistarpeet. 111 TPY pitää lausunnossaan hallituksen esitystä merkittävänä. Luonnoksessa esitetään ammatillisesta koulutuksesta annetussa laissa tarkoitettujen ammatilliseen peruskoulutukseen ohjaavan ja valmistavan koulutuksen, maahanmuuttajien ammatilliseen peruskoulutukseen valmistavan koulutuksen, vammaisten opiskelijoiden valmentavan ja kuntouttavan opetuksen ja ohjauksen (valmentava I) sekä kotitalousopetuksen yhdistämistä yhdeksi yhtenäiseksi koulutuskokonaisuudeksi. Lisäksi kokonaisuuteen esitetään liitettävän uutena oppisopimuskoulutukseen valmentava ennakkojakso. Uuden, yhtenäisen koulutuskokonaisuuden nimi on esityksen mukaan ammatilliseen peruskoulutukseen valmentava koulutus, ja sen ensisijaisena kohderyhmänä ovat peruskoulun päättäneet, vailla toisen asteen koulutuspaikkaa olevat nuoret. Vaikeimmin vammaisten opiskelijoiden valmentava ja kuntouttava opetus ja ohjaus (valmentava II) muodostaa oman erillisen koulutuskokonaisuuden, ja sitä nimitetään työhön ja itsenäiseen elämään valmentavaksi koulutukseksi. 112 TPY:n näkemyksen mukaan hallituksen esitys selkiyttäisi nykyistä monimutkaista ja osin päällekkäistä valmentavien ja valmistavien koulutusten järjestelmää Oppilas- ja opiskelijahuoltolaki Vuoden 2014 elokuun 1. päivänä voimaan astuvan oppilas- ja opiskelijahuoltolain tarkoituspykälään on kirjattu tiivistetysti nuorten sosiaalisen vahvistamisen keskeisiä ulottuvuuksia. Lain tarkoituspykälän mukaan lain tavoitteena on 1) edistää opiskelijoiden oppimista, terveyttä ja hyvinvointia sekä osallisuutta ja ehkäistä ongelmien syntymistä, 2) edistää oppilaitosyhteisön ja opiskeluympäristön hyvinvointia, terveellisyyttä ja turvallisuutta, esteettömyyttä, yhteisöllistä toimintaa sekä kodin ja oppilaitoksen välistä yhteistyötä, 3) turvata varhainen tuki sitä tarvitseville, 41
42 4) turvata opiskelijoiden tarvitsemien opiskeluhuoltopalvelujen yhdenvertainen saatavuus ja laatu, 5) vahvistaa opiskeluhuollon toteuttamista ja johtamista toiminnallisena kokonaisuutena ja monialaisena yhteistyönä. 113 Laki jaottelee opiskelijahuollon kokonaisuuden yhteisölliseen ja yksilökohtaiseen opiskelijahuoltoon. Ehkäisevän työn painopisteen todetaan olevan yhteisöllisessä työssä, koska on osoittautunut, että pelkästään yksilöön keskittyminen johtaa yleensä korjaavaan työhön. Hallituksen esityksen mukaan nykyisen oppilas- ja opiskelijahuollon ongelma onkin toiminnan painottuminen yksittäisen oppilaan ja opiskelijan ongelmien käsittelyyn. Esityksen keskeisenä tavoitteena on muuttaa toiminnan painopistettä korjaavasta ennaltaehkäiseväksi ja yksittäisen opiskelijan ongelmien käsittelystä koko opiskeluyhteisön hyvinvointia tukevaksi. Opiskeluyhteisön hyvinvoinnin rakentamisessa oleellista on nuorten osallisuus ja nuorten mielipiteiden kuuleminen. 114 Hallituksen esityksessä hyvinvoiva koulu yhdistetään koulutuksen vaikuttavuuteen. Esityksen mukaan hyvinvoiva oppilaitos tarjoaa edellytykset koko opiskeluyhteisön hyvinvoinnille, vahvistaa nuorten mielenterveyttä, parantaa työ- ja opiskelukykyä sekä lisää oppimistuloksia Liikuntalaki Suomen voimassa oleva liikuntalaki on vuodelta Esityksen uudesta liikuntalaista on tehnyt opetus- ja kulttuuriministeriön asettama työryhmä, joka on julkaissut siitä muistionsa vuonna Uuden liikuntalain on tarkoitus astua voimaan Lain tavoitteena on esityksen mukaan edistää eri väestöryhmien mahdollisuuksia harrastaa liikuntaa, väestön hyvinvointia, terveyttä ja fyysistä toimintakykyä, lasten ja nuorten kasvua ja kehitystä, liikunnan kansalais- ja seuratoimintaa, huippu-urheilua sekä liikunnan ja huippu-urheilun rehellisyyttä ja eettisiä periaatteita. Lain tavoitteen toteuttamisessa lähtökohtina olisi lisäksi tasa-arvo, yhdenvertaisuus, yhteisöllisyys, monikulttuurisuus, terveet elämäntavat sekä ympäristön kunnioittaminen ja kestävä kehitys. Työryhmä määrittelee liikunnan arkiliikuntana, kuntoliikuntana, harrasteliikuntana sekä terveyttä ja hyvinvointia edistävä liikuntana. Arkiliikunnalla tarkoitetaan kaikkea arjessa tapahtuvaa liikkumista, kuten työ-, koulu-, ostos- ja harrastusmatkoja. Arkiliikuntaa olisi myös oppilaitosten välitunneilla sekä työpaikkojen ja laitosten arjessa harjoitettava liikunta. Nuorten sosiaalisen vahvistamisen näkökulmasta merkittävä on harrasteliikunta. Harrasteliikunnalla tarkoitetaan urheiluseurojen ja muiden järjestöjen sekä esimerkiksi nuorisotalojen tuottamaa, lähinnä lasten ja nuorten liikuntaa ja urheilua, jossa tavoite ei ole kilpaurheilussa eikä lajiliittopohjaiseen kilpaurheiluun osallistumisessa. Työryhmän määritelmä liikunnan eri muodoista pitää sisällään useita sosiaalisen vahvistamisen elementtejä korostaessaan liikunnan yhteisöllistä luonnetta. Liikunnan eri muodot ovat perinteistä nuorisotyön osaaluetta. Työryhmän esittämä määritelmä harrasteliikunnasta on laaja, mutta ryhmä ei esitä mitään syvällisempää kuvausta siitä, millä toimenpiteillä asetetut tavoitteet saavutettaisiin. Urheilun lajiliitoissa ja kansalaisjärjestöissä sen sijaan tavoitteiden toimeenpanemisessa ollaan huomattavasti pidemmällä, kuten seuraavassa ekskursiossa pyrin osoittamaan. Ekskursio junnu-urheiluun Nuorten urheiluharrastus eli junnu-urheilu antaa hyvän esimerkin siitä, miten nuori kiinnittyy yhteiskuntaan ja miten paikallinen kohtaa globaalin. Käytän esimerkkeinä juniorijalkapalloa ja -jääkiekkoa. Tietoni perustuvat kyseisten lajiliittojen koulutuksesta vastaavien henkilöiden haastatteluihin ja heiltä saamaani materiaaliin. 117 Useimmiten lapset ja nuoret kokeilevat eri lajeja, joista vähitellen yksi alkaa kiinnos- 42
43 taa siinä määrin, että nuori kiinnittyy lajiin. Alkaa kehittyä niin sanottu rakkaus lajiin. Lajiin kiinnittymisessä tärkeitä tekijöitä ovat seurat ja seurojen värit. Ihmisellä on taipumusta kiinnittyä väriin väriä tunnustetaan, kannatetaan ja kannetaan yllä. Lajeja ja seuroja edustavat esikuvat, jotka luotaavat nuoren katsetta tulevaisuuteen. Ongelmakohta lajiin kiinnittymisessä ovat omat taidot. Kuten sanonta kuuluu, joukkue kehittyy yksilön kautta. Ilman taitojen kehittymistä yksilön on vaikea kiinnittyä joukkueeseen. Eri lajeja kokeilemalla nuorella on kuitenkin mahdollisuus hakeutua lajiin, joka parhaiten vastaa hänen taipumuksiaan ja jossa hänellä on parhaat mahdollisuudet kehittyä. Jalkapalloliitto kannustaa vanhempia uskomaan lastensa kykyyn oppia. Lahjakkuus on ennen kaikkea asennetta ja halua kehittyä. On muistettava, että peli on kuitenkin paljon muuta kuin tähtien onnistumisia. Jokaisella tähdellä on takanaan joukkue, joka tekee onnistumiset mahdolliseksi. Kunnioita peliä! -iskulausetta voi pitää avainlauseena junioreiden kasvatustoiminnassa. Vaatimus pitää sisällään vastustajan kunnioittamisen sekä kotoisella kylän tai kaupunginosan pelikentällä että laajemmilla kansainvälisillä areenoilla. Pelin myötä juniori on osana jotain suurempaa, joka ylittää arkipäivän. Jääkiekkoliiton koulutuksessa keskeisenä metaforana käytetään lätkäperhettä. Se viittaa yhteiseen kokonaisuuteen, johon kuuluvat pelaajat, valmentajat, tuomarit ja vanhemmat. Perhe laajentuu ydinperheen ulkopuolella ja pitää sisällään myös muiden maiden kiekkoilijat. Jalkapallossa, joka on kaikista lajeista globaalein, Rasisti on reppana -iskulause ulottaa yhteisöllisyyden globaalille tasolle. Eurooppalaisessa nuorisopolitiikassa lanseerattu iskulause All Different All Equal edustaa samaa arvopohjaa, mutta junnuurheilussa iskulause on saatu muokattua lasten ja nuorten välittömään arkeen Laki julkisista työvoima- ja yrityspalveluista Vuoden 1993 työvoimapalvelulain tavoitteena oli työmarkkinoiden toimivuuden turvaaminen. Lain mukaan työmarkkinoiden toimivuuden parantamiseksi valtio järjestää ja kehittää työvoimapalveluja tukemaan yksityisten henkilöiden (henkilöasiakas) ammatillista kehitystä ja työhön sijoittumista sekä turvaamaan työnantajien (työnantaja-asiakas) työvoiman saantia. 119 Vuoden 2008 uudistuksessa työministeriöstä ja kauppa- ja teollisuusministeriöstä muodostettiin työ- ja elinkeinoministeriö. Sen myötä työvoimapalvelulaki kumottiin, ja vuonna 2012 säädettiin uusi laki julkisista työvoima- ja yrityspalveluista. Verrattuna vuoden 1992 lakiin, joka korosti työvoiman ns. kohtaantoa, eli sitä että oikea työvoima kohtaa oikean työantajan, uusi laki korostaa sektorit ylittävää yhteistyötä. Lain tavoitteena on työmarkkinoiden toimivuuden edistäminen monialaisen yhteistyön ja verkostoituneen hallintomallin hengessä. Talouden kasvun, korkean työllisyyden ja hyvinvoinnin turvaamiseksi valtio edistää työmarkkinoiden toimivuutta ja työvoiman tarjontaa yhdessä kuntien, työmarkkinajärjestöjen, yritysten ja muiden työnantajien sekä kansalaisten kanssa. Työmarkkinoiden toimivuuden ja työvoiman tarjonnan edistämiseksi valtion tulee huolehtia työ-, talous-, elinkeino-, koulutus- ja sosiaalipolitiikan yhteensovittamisesta ja tasoittaa toimillaan suhdannevaihteluita. 120 Vuoden 2013 työvoimapalvelujen uudistuksessa työ- ja elinkeinotoimistojen (TEtoimistot) nimet muutettiin TE-palveluiksi, joiden henkilöasiakkaat jaettiin kolmeen linjaan. Linjat ovat 1. työnvälitys- ja yrityspalvelut, 2. osaamisen kehittämispalvelut, 3. tuetun työllistymisen palvelut. Ensimmäinen linja palvelee asiakkaita, jotka siirtyvät työstä toiseen työhön, toinen linja palvelee työstä koulutukseen tai koulutuksesta työhön siirtyviä ja kolmas linja 43
44 asiakkaita, jotka tarvitsevat erityistä tukea. Etsivän nuorisotyön kohtaamien nuorten ja työpajojen nuorten palvelutarpeita vastaavat lähimmin toisen ja kolmannen linjan palvelut. Kysymys osatyökykyisyydestä ja välityömarkkinoista. Erityistä tukea tarvitsevia asiakkaita määritellään työvoimahallinnon käsitteillä vajaatyökykyinen tai osatyökykyinen. Osatyökyinen kuvaa henkilöitä, joilla on vamman tai sairauden vuoksi haasteita työmarkkinoilla. Käsite ei viittaa suoraan henkilön kykyyn tehdä töitä. Käsite on muotoutunut viime vuosikymmenten työvoimapoliittisissa keskusteluissa, joissa on määritelty ns. vajaata työkykyä. Käsitteet ovat vaihdelleet vajaatyökykyisen, työrajoitteisen, osatyökykyisen, vajaakuntoisuuden ja kuntoutujan välillä. Laajassa työvoimapoliittisessa katsauksessaan Rita Asplund ja Pertti Koistinen käyttävät käsitteitä osatyökykyinen ja nuorten osalta lisäksi muotoilua vajaakuntoinen nuori. Vajaakuntoinen nuori pitää sisällään myös mielenterveysongelmaiset nuoret. 121 Työvoimapolitiikalle tyypillisesti molemmat käsitteet mittaavat yksilön toimintakykyä palkkatyöläisenä tai yrittäjänä työmarkkinoilla. Mikäli tietyt ehdot eivät täyty, yksilö määritellään vajaakuntoiseksi tai osatyökykyiseksi. Mitään tarkempaa sisältöä Asplund ja Koistinen eivät määrittelyilleen kehitä, vaan rajaavat sisällöllisen arvioinnin tutkimustehtävänsä ulkopuolelle. Samoin kysymys välityömarkkinoista rajautuu tarkastelun ulkopuolelle. Jäljelle jäävät näin ollen perinteiset työmarkkinoiden toimivuutta mittaavat indikaattorit kuten työttömyysaste, työllisyysaste ja koulutukseen liittyvät eri indikaattorit. Työvoimapolitiikan vaikuttavuutta mittaavissa tutkimuksissa käykin usein niin, että ihmisten hyvinvointiin liittyvät tutkimustulokset esitetään tutkimuksen sivutuotteina, koska työvoimapoliittisille ohjelmille on asetettu ainoastaan työvoimapoliittisia tavoitteita. 122 Selvityksessään ministeri Lauri Ihalaiselle Tarja Filatov näkee ongelmaksi siirtymisen välityömarkkinoilta avoimille työmarkkinoille. 123 Hänen mukaansa välityömarkkinoiden käsitettä on laajennettava ja avoimista työmarkkinoista on tehtävä inklusiivisempiä. Ongelma on sikäli työmarkkinapoliittinen, että Suomessa on taipumus siirtää rakennetyöttömyys markkinoiden ulkopuoliseksi ongelmaksi, johon haetaan ratkaisukeinoja työvoimapolitiikan tai sosiaalipolitiikan avulla. 124 Toisenlaisista ratkaisuistakin on olemassa eurooppalaisia esimerkkejä. Sekä Saksassa että Itävallassa yritysten kokema sosiaalinen vastuu näyttäisi olevan selvästi suurempi sekä asenteellisella tasolla että laissa määriteltyjen sanktioiden tasolla. Itävallassa ei käytetä käsitettä välityömarkkinat vaan puhutaan 1. ja 2. työmarkkinoista, joissa 2. työmarkkinoille sijoittuvat eri tavalla osa-työkykyiset kansalaiset. 125 Välityömarkkinoiden tai 1. ja 2. työmarkkinoiden taustalla olevia rakenteellisia, tuotantorakenteiden muutoksia voidaan tiivistää seuraavasti: Ongelmana ei ole työvoiman ja työn kohtaaminen vaan se, että työn muutos kohdistaa työvoiman kysyntää yhä kapeampaan ihmisjoukkoon. Samaan aikaan toisaalla kasvaa tietyillä toimialoilla pula osaavasta työvoimasta, ja toisaalla niiden ihmisten joukko, joiden on vaikea löytää paikkaansa avoimilta työmarkkinoilta. Työvoiman kysyntä kohdistuu aina parhaaseen tarjolla olevaan työvoimaan. 126 Matalan työttömyyden maissa, kuten Itävalta, Saksa, Hollanti ja Tanska, työmarkkinoiden rakenteellista ongelmaa on ratkaistu kahdella tapaa. Toisaalta tavoitellaan mahdollisimman korkeaa työllisyysastetta, toisaalta lisätään osa-aikatyötä. Korkea työllisyysaste ja osa-aikatyö näyttäisivät olevan työllisyyslantin kaksi puolta. Tästä olisi kuitenkin tehtävä yksityiskohtaisempi vertaileva analyysi matalan nuorisotyöttömyyden ja korkean nuorisotyöttömyyden maiden välillä ennen kuin työvoimapoliittisia suosituksia on mahdollista tehdä. Valtiontyövoimahallinnon ja kuntien hyvinvointipalvelujen kohtaaminen. Julkisen palvelujärjestelmän organisaatiossa työvoima- 44
45 hallinto kuuluu valtionhallinnon piiriin toisin kuin muu hyvinvoinnin palvelujärjestelmä, jota organisoi kunta. Valtion ja kunnan välisen suhteen kehittyminen voidaan tiivistää kehityskulkuun, jossa vastuu työllisyyden hoidosta siirtyi ensin kunnilta valtiolle ja on sitten siirtymässä taas takaisin kunnille. 127 Kunnilla oli vastuu työllistämistoimenpiteistä ja etenkin heikoimmin työllistyvistä kuntalaisista vuoden 1956, eli ensimmäiseen työllisyyslakiin asti. Tämänkin jälkeen kunnat työllistivät työttömiä niin sanottuihin hätäaputöihin vielä 1970-luvulla. Perimmäinen vastuu työttömistä oli valtiolla, kuin myös työttömällä itsellään. Työttömän oli otettava työ vastaan elääkseen, sillä muita mahdollisuuksia ei tuohon aikaan ollut. Siirtymässä valtiolta takaisin kunnille ensimmäinen merkittävä lainsäädännöllinen uudistus toteutettiin vuonna 2001 voimaan tulleen kuntouttavaa työtoimintaa säätelevän lain myötä. 128 Lain velvoitti järjestämään palveluja aluksi alle 25-vuotiaille nuorille ja sittemmin vuodesta 2010 myös sitä vanhemmille. On mahdollista arvioida, että kuntouttavan työtoiminnan laki yritti pureutua 1990-luvun alun laman jälkiseurauksiin. Nuorten työllisyysaste, joka oli ollut vuosikymmenen alussa noin 85 prosenttia, laski tuotannon rakennemuutoksen myötä prosenttiyksikköä, josta se ei enää palannut entisiin lukemiin. Nykyisellään nuorten vuotiaiden työllisyysaste on 57 prosenttia ja vuotiaiden 75 prosenttia. 129 Kehitys kuvaa hyvin sitä, kuinka rakennemuutoksen myötä nuorten siirtyminen työmarkkinoille pitkittyi ja vaikeutui. Työllisyysasteen laskeminen yhdistettynä työttömyysasteen nousuun alkoi näkyä eri luonteisina sosiaalisina ongelmina, joihin kuntouttavalla työtoiminnalla yritettiin puuttua. Kuntouttavan työtoiminnan laki velvoittaa kunnan järjestämään kuntouttavaa työtoimintaan niin sanotun aktivointisuunnitelman mukaisesti. Vuodesta 2006 lähtien kunnat ovat osallistuneet työmarkkinatuen rahoitukseen, mikä tuli tuolloin kunnille täysin uutena tehtävänä ja velvoitteena. Kuntien velvoitetta laajennetaan vielä vuoden 2015 alusta. Nuorisotakuu ja työllisyydenhoidon kuntakokeilu ovat osa tätä prosessia, jossa toiminnan painopistettä ja vastuuta on siirretty kunnille. Nuorisotakuun aktivointiehdot täyttävälle nuorelle tarjottavia palveluja ja siihen liittyviä prosesseja ohjaa laki kuntouttavasta työtoiminnasta. 130 Kuntouttavaa työtoimintaa ohjaavaa lakia ollaan muuttamassa siten, että se lakkautetaan itsenäisenä lakina ja toimintaa ohjaavat normit sisällytetään uuteen lakiin, johon kootaan sosiaalihuollon työelämäosallisuutta tukevaa lainsäädäntöä. 131 Lain arvioidaan astuvan voimaan vuonna Valtion ja kunnan välistä yhteistyötä työllistämispalveluissa kehittämään on perustettu työvoiman palvelukeskuksia, joiden asemaa on tarkennettu vuoden 2015 voimaan astuvalla lailla. Työvoiman palvelukeskukset (TYP) ovat palvelupisteitä, joissa asiakas saa TE-toimiston, kuntien ja Kelan työllistymistä edistäviä palveluja yhdestä paikasta silloin, kun työnhaku on jostakin syystä pitkittynyt tai mutkistunut. Työskentely perustuu asiakaslähtöiseen ja moniammatilliseen yhteistyöhön. 132 TYP ei ole itsenäinen organisaatio vaan yhteistyöelin, jonka työtä säätelee sosiaali-, terveys- ja kuntoutuspalveluja säätelevä lainsäädäntö sekä laki julkisista työvoima- ja yrityspalveluista. 133 Niin sanottu uusi TYP-laki astuu voimaan Uudessa laissa pitkäaikaistyöttömyys on määritelty alle 25-vuotiailta kuudeksi kuukaudeksi ja yli 25-vuotiailta 12 kuukaudeksi, jonka jälkeen työtön siirtyy palvelukeskuksen asiakkaaksi. Esitys lisää kuntien osuutta työmarkkinatuesta työttömyyden kestettyä yli 300 päivää. Käytännössä tämä merkitsee sitä, että kuntien vastuuta pitkäaikaistyöttömien hoidosta lisätään. Tampereen työllisyydenhoidon palveluyksikön Mika Itäsen mukaan työllisyydenhoidon ydinkysymys on, miten valtion ja kuntien välinen työnjako linjataan, hoidetaan ja johdetaan. Pitkään työttömänä 45
46 olleen kannalta kunnan vahva rooli on perusteltu, koska työttömät tarvitsevat myös muita kunnan palveluita ja tukia Kuntalaki Hallituksen esitysluonnoksessa uudeksi kuntalaiksi nuorten osallisuutta kunnalliseen päätöksentekoon on käsitelty hyvin yksityiskohtaisesti. 136 Kuntalain 5. lukuun, joka käsittelee kuntalaisten osallistumismahdollisuuksia ja osallistumisoikeuksia, esitetään kirjattavaksi oma pykälänsä nuorisovaltuustosta. Nuorisovaltuustoa määrittelevä 26 kuuluu kokonaisuudessaan seuraavasti: Nuorten osallistumis- ja vaikuttamismahdollisuuksien varmistamiseksi kunnanhallituksen on asetettava nuorisovaltuusto tai vastaava nuorten vaikuttajaryhmä ja huolehdittava sen toimintaedellytyksistä. Nuorisovaltuustolle on annettava mahdollisuus vaikuttaa kunnan eri toimialojen toiminnan suunnitteluun, valmisteluun, toteuttamiseen ja seurantaan asioissa, joilla on merkitystä kunnan asukkaiden hyvinvointiin, terveyteen, opiskeluun, elinympäristöön, asumiseen tai liikkumiseen sekä muissakin asioissa, joiden nuorisovaltuusto arvioi olevan lasten ja nuorten kannalta merkittäviä. Nuorisovaltuusto tulee ottaa mukaan lasten ja nuorten osallistumisen ja kuulemisen kehittämiseen kunnassa. Lasten ja nuorten osallistumisesta ja kuulemisesta säädetään nuorisolain (72/2006) 8 :ssä. (sivu ) Pykälä nuorisovaltuustosta on uusi. Sitä ei nykyisessä kuntalaissa ole. Esityksessä viittaus nuorisolakiin vahvistaa omalta osaltaan myös nuorisolain pykälää nuorten osallistumisesta. Nuorisovaltuuston lisäksi kuntalaissa esitetään kansanäänestysaloitteen ikärajan laskemista 18 ikävuodesta 15 ikävuoteen (25 ). Nuorten sosiaalisen vahvistamisen näkökulmasta esitys kuntalain uudistamisesta on merkittävä. Esityksessä korostetaan kuntalaisten osallistumisoikeuksia ja laajennetaan sekä monipuolistetaan osallistumisen muotoja. Esityksen linjaukset koskettavat myös uudesta nuorisolaista käytävää keskustelua. Lapsilla ja nuorilla on Suomen perustuslain, YK:n lapsen oikeuksien yleissopimuksen sekä nuorisolain mukaan oikeus ilmaista mielipiteensä, vaikuttaa ja tulla kuulluksi ikänsä ja kehitystasonsa mukaisesti. Nuorisolain 8 :ssä säädetään lasten ja nuorten osallistumisesta ja kuulemisesta. Nuorisolaissa nuorilla tarkoitetaan alle 30-vuotiaita. Nuorten osallistuminen kunnan nuorisotyön ja -politiikan valmisteluun sekä nuorten kuuleminen heitä koskevissa asioissa voi tapahtua monin tavoin. Muotoina voivat olla nuorisolautakunnat tai muut nuorisoasioita käsittelevät lautakunnat, nuorisovaltuustot ja muut vastaavat vaikuttajaryhmät. Tärkeitä ovat muun muassa verkkopohjaiset kuulemisjärjestelmät sekä peruskouluihin rakentuvat demokratiakasvatus- ja vaikuttamisjärjestelmät. Koulut ja oppilaitokset ovat muutoinkin lasten ja nuorten kannalta keskeisin osallistumisen foorumi. Koulutusta koskevissa laeissa on oppilaiden ja opiskelijoiden osallistumiseen ja kuulemiseen liittyviä velvoitteita Yhteenveto: sama ilmiö, eri käsitteet Mikä tekee nuoren sosiaalisesta vahvistamisesta käsitteellisesti erityisen tarkasteltaessa muussa lainsäädännössä käytettävää käsitteistöä? Mikä on sosiaalisen vahvistamisen käsitteen nuorisotyöllinen ja -poliittinen erityisyys, ja mitä sillä olisi annettavaa muilla toimialoilla käytävälle keskustelulle? Kuvioon numero 3 on koottu edellä esitellyistä laeista poimitut keskeiset käsitteet, joita voidaan pitää sosiaalisen vahvistamisen lähikäsitteinä. Kuvio rakentuu siten, että ensin esitetään laki ja sen jälkeen keskeinen käsite ja lain tulokulma nuoren sosiaaliseen 46
47 vahvistamiseen. Kuvion tavoitteena on auttaa hahmottamaan sitä, miten eri lainsäädännöllisistä lähtökohdista työtään tekevät ammattilaiset käyttävät omaa viitekehystään kohdatessaan yhden ja saman nuoren. Kuvion keskelle on asetettu nuorisolaki, joka määrittelee nuoren sosiaalisen vahvistamisen nuoren elämäntaitojen parantamisen, syrjäytymisen ehkäisemisen, aktiivisen kansalaisuuden sekä kasvun ja itsenäistymisen kontekstissa. Sosiaalihuoltolaissa lähikäsitteenä toimii nuoren sosiaalinen toimintakyky, joka tulevan lainsäädännön taustateksteissä määritellään yksilölliseen ja yhteisölliseen kasvuun ja kehitykseen pyrkiväksi ja sosiaalista toimintaa ohjaavaksi, tulevaisuuteen orientoituneeksi asenteeksi. Näiden kahden lain väliset erot voidaan tiivistää siten, että sosiaalihuoltolaissa nuoren toimintakykyä käsitellään pääsääntöisesti KUVIO 4. Nuorten sosiaalisen vahvistamisen lähikäsitteitä muussa lainsäädännössä. Yhteenveto. 8. Laki julkisista työvoimaja yrityspalveluista Työ-, talous-, elinkeino-, koulutus- ja sosiaalipolitiikan yhteensovittaminen Kolmen linjan asiakkuudet Työllisyydenhoidon siirtyminen kuntapainotteisuuteen 7. Liikuntalaki Lasten ja nuorten kasvu ja kehitys harrastuksen parissa Yhteisöllisyyden ja yhdenvertaisuuden kehittäminen Esikuvien merkitys harrastuksissa Huom! Globaali ulottuvuus 6. Oppilas- ja opiskelijahuoltolaki Yhteisöllinen ja yksilökohtainen opiskelijahuolto Nuorten osallisuus ja nuorten mielipiteiden kuuleminen 9. Kuntalaki Nuorten osallisuus ja vaikuttamismahdollisuudet Suomen perustuslaki YK:n lapsen oikeuksien yleissopimus Huom! Globaali ulottuvuus Nuoren sosiaalinen vahvistaminen Nuorisolaki Nuoren elämäntaitojen parantaminen ja syrjäytymisen ehkäiseminen Huom! Perhe puuttuu käsitteistöstä 5. Laki ammatillisesta koulutuksesta Tietojen ja taidojen kehittäminen Itsenäisyys työelämässä ammattilaisena Persoona ja kansalaisuuden kehittäminen ja elinikäinen oppiminen Ammatilliseen peruskouluun valmentava opetus: opiskelijan fyysinen, psyykkinen ja sosiaalinen hyvinvointi 1. Sosiaalihuoltolaki Sosiaalinen toimintakyky Perhe keskeinen toimija Huom! Aktiivinen kansalaisuus puuttuu käsitteistöstä koti, koulu ja moniammatillinen tukiverkosto yhteistyössä 2. Lastensuojelulaki Lapsen ja nuoren osallisuus häntä itseään koskevassa päätöksenteossa Lapsen ja nuorten mielipiteet ja toivomukset palvelutarpeen arvioinnissa 3. Kuntouttava työtoiminta Elämänhallinta Sosiaalinen kuntoutus uudistuvassa lainsäädännössä 4. Perusopetuslaki Tietojen ja taitojen kehittäminen Oppimisvalmiuksen vahvistaminen Oppilaan osallisuus ja vastuu kansalaisena 47
48 perheen kontekstissa, kun taas nuorisolaissa kontekstina on vertaisryhmä ja aktiivinen kansalaisuus. Sosiaalihuoltolaista puuttuu aktiivisen kansalaisuuden ulottuvuus, kun taas nuorisolain sanastosta puuttuu perhe. Nuorisolain käsitteistössä puhutaan sukupolvien välisestä vuorovaikutuksesta yhteiskunnallisella tasolla, ei perheessä. Lastensuojelulaki korostaa lapsen ja nuoren osallisuutta kuten nuorisolakikin. Osallisuus on kuitenkin erilaista. Lastensuojelulaissa nuoren osallisuus liittyy häntä itseään koskevaan päätöksentekoon ja lastensuojelun palvelutarpeen arviointiin. Oikeudellista näkökulmaa korostaa kuulemisvelvoitteen perustaminen hallintolakiin. Lapsen ja nuoren osallisuus liitetään lastensuojelulaissa asiakkaan oikeuksiin palvelujärjestelmässä, kun taas nuorisolaissa osallisuus liitetään aktiiviseen kansalaisuuteen ilman normiohjausta. Kuntouttavassa työtoiminnassa sosiaalinen vahvistaminen käsitetään nykyisin voimassa olevan lain puitteissa lähinnä elämänhallintana, jonka sisältöä määrittävät käytännössä työmarkkinat ja kelpoisuus työmarkkinoilla. Uudistuvassa lainsäädännössä nykyiselle elämänhallinnan käsitteelle annetaan enemmän sisältöä käsitteellä sosiaalinen kuntoutus, jossa korostetaan henkilön kykyä selviytyä arkipäivän toiminnoissa, vuorovaikutussuhteissa ja oman toimintaympäristönsä rooleissa. Sosiaalisen vahvistamisen käsitteeseen verrattuna sosiaalinen kuntoutus liittyy läheisemmin lääkinnälliseen, ammatilliseen ja kasvatukselliseen kuntoutukseen. On huomattava kuitenkin, että esimerkiksi nuorten työpajoilla, joita pidetään osana sosiaalisen vahvistamisen palveluita, voivat olla mukana kaikki sosiaalisen kuntoutuksen osa-alueet moniammatillisen yhteistyön kautta. Koulutusjärjestelmää säätelevät lait, kuten perusopetuslaki, laki ammatillisesta koulutuksesta sekä oppilas- ja opiskelijahuoltolaki, kiinnittävät kaikki huomiota oppilaiden osallisuuteen, osallistumiseen, jäsenyyteen yhteisössä ja vastuullisuuteen kansalaisena. Kaikissa kolmessa laissa korostetaan myös yhteistyötä kodin kanssa. Oppilas- ja opiskelijahuoltolaissa ehkäisevän työn painopiste nähdään yhteisöllisessä työssä, koska yksilöön keskittyminen voi johtaa helposti korjaavaan työhön. Oppilaiden sosiaalinen hyvinvointi liitetään laissa koulutuksen vaikuttavuuteen ja oppimistulosten paranemiseen, missä yhteisöllisyys tukee ydinprosessina toimivaa opetusta. Eurooppalaisessa koulutuspoliittisessa keskustelussa nuorten sosiaalinen vahvistaminen liitetään aktiiviseen kansalaisuuteen (social and civic compentencies). Suomalaisessa sovellutuksessa sosiaaliset taidot erotetaan kuitenkin kansalaistaidoista, jotka on puolestaan liitetty kulttuurisiin kompetensseihin. Yhteiskunta ja kansalaisuus elävät irrallaan jossain sosiaalisten vuorovaikutussuhteiden ulkopuolella. Yhteiskunnan globaalisuus liitetään työmarkkinoihin ja kulttuurisiin kompetensseihin, niistä erityisesti toleranssiin. Lasten ja nuorten vähäiseen liikuntaan on alettu viime vuosina kiinnittää huomiota kansallisen tason ongelmana. Liikkumista sinällään on vaikea normein säädellä. Julkisen ohjauksen tehokkain muoto on resurssiohjaus ja informaatio-ohjaus, joilla voidaan ohjata kansalaisjärjestöjen toimintaa jossain määrin. Käytännössä se perustuu kuitenkin vapaaehtoistoimintaan, jossa kokonaisuus koostuu nuoren sosiaalisen vahvistamisen näkökulmasta urheiluseurasta, valmentajasta, lapsesta ja kodista. Merkille pantavaa junioriurheilun sosiaalisessa vuorovaikutuksessa on sen välitön globaali ulottuvuus verrattuna muun muassa nuorisolain aktiiviseen kansalaiseen tai koulujärjestelmää koskevien lakien elinikäiseen oppimiseen sosiaalisine kompetensseineen, jotka jäävät helposti abstraktille tasolle. Urheilussa henkilökohtaiset taidot (skills), sosiaaliset kompetenssit (joukkue), seurauskollisuus (värit) ja rakkaus lajiin muodostavat toimintamekanismin, jolla lapsi tai nuori on välittömästi osa globaalia kokonaisuutta ja henkilökohtaisesti osana jotain suurta. Julkisia työvoima- ja yrityspalveluja säätelevän lain tavoitteena on työ-, talous-, elinkeino-, koulutus- ja sosiaalipolitiikan 48
49 yhteensovittaminen. Nuorten sosiaalisen vahvistamisen näkökulmasta laki keskittyy kuitenkin enemmän tarjottavan työvoiman ja tarjolla olevan työn kohtaamiseen kuin nuoren tukemiseen hänen siirtyessään työmarkkinoille. Työmarkkinapoliittisessa keskustelussa nuori määritellään joko toimintakykyiseksi, osatyökykyiseksi tai vajaakuntoiseksi. Toimintakykyisyyteen sisältyy niin sanottu yleinen työmarkkinakelpoisuus, joka pitää sisällään sosiaaliset kompetenssit. Työvoimapalvelujen asiakkaat määritellään kolmeen linjaan (työnvälitys- ja yrityspalvelut, osaamisen kehittämispalvelut ja tuetun työllistämisen palvelut), joissa sosiaalisen vahvistamisen palvelutarve olisi kolmannen linjan erityistä tukea tarvitsevilla nuorilla. Kuntalaki määrittelee nuoren asemaa kuntalaisena. Uudistumassa oleva kuntalaki kiinnittää aikaisempaa vahvemmin huomiota nuoren osallisuuteen, vaikuttamismahdollisuuksiin demokraattisessa järjestelmässä ja kiinnittymiseen oman yhdyskuntaansa. Lainsäädännöllisesti kuntalain nuorisopolitiikkaa velvoittavat säädökset muodostavat kokonaisuuden, jossa nuorisolaki, kuntalaki, perustuslaki ja YK:n lapsen oikeuksien yleissopimus kytketään toisiinsa. Summaus: Nuoren sosiaalisen vahvistamisen käsitteellinen erityisyys Sisällöllisesti nuorisolain käsite nuoren sosiaalinen vahvistaminen eroaa muussa lainsäädännössä käytettävistä lähikäsitteistä siinä olevan aktiivisen kansalaisuuden ulottuvuuden kautta. Aktiivisen kansalaisuuden konteksti korostuu lain ensimmäisessä pykälässä. Muussa lainsäädännössä vastaavaa kontekstia ei ole. Lasten ja nuorten osallisuutta korostetaan useimmissa edellä esitellyissä laeissa, mutta osallisuuden kontekstina ovat oikeudet palvelujärjestelmän asiakkaana ja kasvamisessa kansalaisuuteen. Kotimaisessa koulutuspoliittisessa keskustelussa eurooppalaisen elinikäisen oppimisen viitekehyksen määrittämissä avaintaidoissa sosiaaliset kompetenssit on suomennettu taidoiksi ja ne on erotettu aktiivisen kansalaisen kompetensseista. Erottelu vahvistaa suomalaista poliittista kulttuuria, jossa sosiaalisen ja poliittisen elämisen sfäärit ovat irronneet sekä käsitteellisesti että reaalisesti toisistaan. Tulossa olevan uuden sosiaalihuoltolain käsite sosiaalinen toimintakyky on käsitteenä sosiaaliseen vahvistamiseen verrattuna dynaamisempi, koska se pitää selvemmin sisällään yksilön tulevaisuusorientaation suhteessa sekä omaan itseensä että lähiyhteisöön. Sosiaalisen vahvistamisen käsitteen keskeinen ongelma nuoren toimintakyvyn näkökulmasta on käsitteen objektivoiva luonne. Käsite viittaa siihen, että jonkun yhteiskunnallisen toimijan tehtävänä on vahvistaa nuorta, jolloin nuoren oma toiminta subjektina ei tule esille. Käsitteellinen ongelma on mahdollista ratkaista siten, että erotetaan käsitteet nuoren sosiaalinen vahvistuminen, joka korostaa yksilön omaa toimintaa, ja sosiaalinen vahvistaminen, joka korostaa rakenteellisia tekijöitä ja niihin vaikuttamista. Lisää dynaamisuutta sosiaalisen vahvistumisen käsitteeseen on mahdollista saada elinikäisen oppimisen eurooppalaisessa viitekehyksessä, jonka avulla sosiaalisia kompetensseja käsitellään yhdessä kansalaisen kompetenssien kanssa. Tästä näkökulmasta sosiaalisen vahvistamisen sijasta voitaisiin puhua sosiaalisten ja kansalaistaitojen ja kompetenssien vahvistamisesta. Määritelmällisesti käsite koskisi kaikkia nuoria. Siihen liittyvät erityiset palvelut, kuten nuorten työpajatoiminta, etsivä nuorisotyö ja Nuottavalmennus, voitaisiin määritellä esimerkiksi kohdennetun tuen ja vahvan tuen palveluina. 49
50 6. Tapoja hahmottaa nuorten hyvinvoinnin julkinen palvelujärjestelmä Nuorten hyvinvoinnin palvelujärjestelmää kuvataan usein pirstaleisena ja vaikeasti hahmoteltavana. Tähän on monia syitä. Niistä ensimmäinen on lainsäätäjän ja lakien toimeenpanijan välinen suhde. Palvelujärjestelmää koskevat lait säädetään valtion tasolla eduskunnassa, mutta toimeenpanovalta on kunnilla, joilla on perustuslaissa määritelty itsehallinto. Nykyisen ajattelutavan mukaan kunnat itse tekevät lainsäädännön pohjalta palvelutarpeen arvion ja määrittelevät, miten palvelu käytännössä toteutetaan. Kuntien palvelujärjestelmät on organisoitu eri tavoilla. Osa kunnista soveltaa tilaaja-tuottaja-toimintamallin erilaisia muunnoksia, osa pitäytyy perinteisessä hallintokuntamallissa, osa soveltaa elinkaarimallia ja niin edelleen. SOTEuudistus tulee muuttamaan tätä asetelmaa tavalla, jota on vielä vaikea ennakoida. Toinen syy on se, että julkisten hyvinvointipalveluiden markkinat ovat niin sanottuja näennäismarkkinoita, joissa palvelusopimusta ei tehdä palvelun tuottajan ja asiakkaan välillä vaan palvelun tuottajan ja palveluja tilaavan julkisen hallinnon välillä. Tällöin palveluiden käyttöä ei sanele asiakkaan palvelutarve vaan välissä oleva julkinen rahoitus lainsäädännöllisine normeineen. Laki ja sen soveltaminen määrittelee sen, kuka on kelpoinen asiakkaaksi. Kolmanneksi, merkittävä osa palveluita tuotetaan hankkeina, mikä lisää palvelun tuottajien ja rahoituslähteiden määrää. Tuloksena on palvelukokonaisuus, josta osa on avattu markkinoille ja joka perustuu monikanavaiseen rahoitukseen, monituottajuuteen ja tuottajien väliseen kilpailuun. Kilpailua ohjaavana normina toimii hankintalaki. Osaa palvelukokonaisuudesta, kuten peruskoulua, ei ole avattu markkinoille, vaan toiminta perustuu lähes kokonaan julkiseen tuotantoon. Koska kyseessä ovat julkiset markkinaperustaiset palvelut, joita tuotetaan toisaalta koko väestöä koskevina ja toisaalta kohdistettuina asiakassegmentteihin, puhuminen pirstaleisuudesta on tavallaan tautologista. Palveluiden asiakaslähtöisyys ja asiakkuuksien eriytyminen asiakkuussegmenteiksi tuottavat koko ajan lisää erityisosaamista ja uusia ammatteja vastaamaan muuttuviin palvelutarpeisiin. Moderni yhteiskunta perustuu työnjakoon ja ammatilliseen erityisosaamiseen, mikä tuottaa väistämättä niin sanottua pirstaleisuutta. Järkevää voisikin olla kysyä, millä tavoin näin muodostuneita palveluja pyritään hahmottamaan? 6.1. Toimintaympäristön hahmottamisesta palveluprosessien johtamiseen Rakentaessaan strategiaansa yksittäinen organisaatio, kuten työpaja, pyrkii hahmottamaan ensin toimintaympäristönsä. Tuloksena on usein malli, jossa yksikkö itse on keskipisteenä ja yhteistyökumppanit, sidosryhmät ja muut relevantit toimijat sijoittuvat ydinkehälle, keskikehälle tai ulommaiselle kehälle. Yleensä havaitaan, että toimijoita on paljon. Malli voidaan rakentaa samalla taval- 50
51 la asettamalla yksilö (nuori) keskipisteeksi ja tarjottavissa olevat palvelut eri kehille nuoren ympärille. Malli voi olla täten organisaatiolähtöinen tai asiakaslähtöinen. 138 Mallit, joita kutsutaan palvelukartoiksi, ovat edellä kuvattuja malleja operatiivisempia. Asiakaslähtöisistä malleista suosittuja ovat niin sanotut sähköiset palvelukartat. Joissakin kunnissa nuorisotoimet ovat yhteistyössä nuorten kanssa rakentaneet palvelukarttoja, joissa kyseisen kunnan palvelut on esitelty nuorten omasta näkökulmasta. Esimerkiksi Kokemäellä Sataedun pelialan opiskelijoiden osuuskunta SataPro tuotti palvelukartalle pelin, jonka avulla opiskelijan on helpompi hahmottaa paikkakuntansa hyvinvointipalvelut. 139 Hyvä esimerkki organisaatiolähtöisestä palvelukartasta on Tampereen lasten, nuorten ja perheiden palvelukartta, joka on laadittu elämänkaarimallin mukaisesti lapsen raskausajan alkamisesta 29 ikävuoteen asti. Mallissa on tiivistetty lapsi-, perhe- ja nuorisopoliittiset palvelut kolmeen ulottuvuuteen käyttämällä hyväksi liikennevalometaforaa, joka kuvaa palvelun intensiteettiä: edistävät ja ehkäisevät palvelut, kohdennetun tuen palvelut ja vahvan tuen palvelut. 140 Edistävät ja ehkäisevät palvelut ovat yleensä universaaleja eli kaikille kuntalaisille kohdistuvia palveluja. Mitä intensiivisempiä palvelut ovat, sitä enemmän ne ovat kohdistetut eri asiakassegmenteille, sitä räätälöidympiä ne ovat ja sitä enemmän palvelun tuottaminen vaatii moniammatillista ja monialaista yhteistyötä. Monialainen työskentelytapa vaatii puolestaan palveluprosessin hahmottamista kokonaisuutena, mikä on yksi hyvinvointipalvelujen johtamisen keskeisistä ongelmista. Toisin kuin kliinisessä lääketieteessä, jossa taudin diagnosoinnin jälkeen työskentelyprosessi on mahdollista kuvata jokseenkin tarkasti edeltä käsin, sosiaalisten ongelmien ratkaisemisessa palvelupolut eivät etene lineaarisesti suunnitelmien mukaan. Malliesimerkkinä tästä on etsivä nuorisotyö. Vuoden 2012 tilaston mukaan noin 70 prosenttia nuorista löytyi viranomaisyhteistyön tuloksena, eikä suinkaan etsivän nuorisotyöntekijän liikkuessa nuoria tavoittamassa heidän omassa elinympäristössään. Viranomaiset löysivät nuoret omasta organisaatiostaan. 141 On myös tapauksia, joissa kertaalleen löydetty nuori ohjataan nuorisopsykiatrian palveluihin, josta häntä tarjotaan sitten takaisin etsivälle nuorisotyöntekijälle toisen kerran löydettäväksi. Prosessijohtamisen yleistymisen myötä prosessikuvaukset erilaisista työprosesseista sekä organisaation sisällä että organisaatioiden välillä ovat kuitenkin kehittyneet ja niillä on kyetty lisäämään työn vaikuttavuutta. 142 Prosessikuvausten avulla on myös mahdollista määritellä tarkasti prosessin omistajuuksien siirtyminen palveluketjuissa Palvelujärjestelmä kohtaa nuoren: case Silta-Valmennus- yhdistys ry Koska nuorten työpajojen, etsivän nuorisotyön ja Nuotta-valmennuksen paikkaa nuorten palvelujärjestelmässä on vaikea kuvata valtakunnallisesti kattavasti, tässä valittu esittämistapa perustuu yksittäiseen esimerkkiin eli case-studyyn. Case-studyn avulla voidaan myös syventää edellä esitettyjä esimerkkejä toimintaympäristön kuvauksista, palvelukartoista, elinkaarimallista ja prosessien johtamisesta. TPY:n sosiaalisen vahvistamisen kehittämistoiminnassa käsitellään monialaista yhteistyötä ja palveluketjuja lisäksi erillisessä raportissa. 144 Seuraavassa kahdessa kuviossa esitetään Tampereella toimivan Silta-Valmennusyhdistys ry:n palvelut ensin kaikki palvelut sisältävänä palvelupasianssina. Tämän jälkeen tarkastellaan yksityiskohtaisemmin yhdistyksen yhteistyötä peruskoulun, ammatillisen toisen asteen ja aikuiskoulutuksen kanssa. 145 Silta-Valmennusyhdistyksellä on vuoden 2013 tietojen mukaan asiakkuuksia vuosittain runsaat Päivittäin asiakkuuksia on noin 390 ja heidän käyttämiään palvelutuotteita 20. Nuorten osuus asiakkaista 51
52 KUVIO 5. Sosiaalisen ja ammatillisen valmennuksen palvelut. Silta-Valmennus ry KOULUTUS- PALVELUT TYÖPAJA- PALVELUT NUORTEN PALVELUT KUNTOUTTAVA VALMENNUS HANKKEET Silta-Niva Silta-Lisä Takova Taika-koulutus Silta-Koutsi TE-toimisto/ Teak Työpainotteinen koulutus TUOTANTO- KOULU Auto Catering Rakennus Kiinteistö Pintakäsittely Kuntouttava työtoiminta KTT Aloitusryhmä Sosiaalisen kunt. Avain-ryhmät TE-toimiston toimenpiteet TYÖPAJAT Korjaamo Ravintolat Rakennus Kiinteistö Pintakäsittely Pienkone ja metalli Koho-palvelut Kipinä-ryhmä ETTI Etsivä työ työpajaverkossa Nuorten Startti Starttipajat Lounasravintola Vehnämyllynkatu Lounasravintola Viinikka Leipomo Café 13 Kuntoutus-Silta Yhteisö Tuettu asuminen Etusovesta-hanke Vapauteen valmennus SILTA MONITORI OY Rakennus Työpankki Alu-toiminta Nuorten palvelutakuu Asunto ensin PAAVO II Nuorten Startti Oppituki Tavalliseen elämään Vangin oppimispolku Puutyöt ja kokoonpano Viestintä Treen Sykkeen IT-paja Taito Taika Puhdistuspalvelut on 66 prosenttia. Yhdistyksen vuosittainen liikevaihto on 5,4 milj. euroa ja vuosien projektisalkku kokonaisuudessaan 3,5 milj. euroa. Silta-Valmennusyhdistys on työpajana suuri ja sen palvelutuotanto monipuolista verrattuna moniin suomalaisiin työpajoihin. Esimerkki antaa kuitenkin hyvän yleiskuvan palvelutuotannon organisoitumisesta kuntatasolla. Organisaationa Silta-Valmennusyhdistystä voisi luonnehtia hybridiksi palvelutuotannon monipuolisuuden, kumppanuuksien ja monikanavaisen rahoituksen vuoksi. Yllä olevassa palvelupasianssissa Silta-Valmennusyhdistyksen palvelut on jaettu neljään osaan: koulutuspalvelut, työpajapalvelut, nuorten palvelut ja kuntouttavat palvelut. Palveluiden kehittämistyössä käytetään hankkeita, jotka kehittämistyön ohella tuottavat myös palveluita. Koska erityisesti Euroopan sosiaalirahaston (ESR) hankkeet vaativat toteutuakseen kumppaneita, hankkeet tuovat pasianssiin lisää monituottajuutta. ESR-hankkeissa on lisäksi mukana kuntaosuus, mikä kehittää kumppanuutta kunnan ja yhdistyksen välillä. Nuoret 52
53 KUVIO 6. Nuortentyöpajojen ja koulutusjärjestelmän yhteistyön kehittäminen. Silta-Valmennusyhdistys ry SILLAN KOULUTUSTOIMIALA OHJAUS - Etti - Koho - Kaikki JATKOPOLUTUS - Takk (Nao) - Silta-Monitori Oy - Oppisopimus - Työelämä Perus- ja lisäopetus Valmentava ja kuntouttava Tuotantokoulu Tutkintotavoitteinen Auto Aikuiskoulutus Työpainotteinen Opiskelijan työpajajaksot Silta-Niva Silta-Lisä Takova Taika Pintakäsittely Hotraca Kiinteistö Silta-Tyko Silta-Koutsi Rakennus TOTEUTUS JA KEHITTÄMINEN Kaikki ammattiopistot KEHITTÄMINEN JA HANKKEET KOULUTUKSEN JÄRJESTÄJIEN KUMPPANUUS SILLASSA asiakkaat sijoittuvat pasianssissa muuallekin kuin nuorten palveluihin palvelutarpeen mukaan. Koska palvelumarkkinat elävät koko ajan, palvelupasianssia on pelattava herpaantumatta. Palvelupasianssissa esitettävät palvelut tuotetaan ja rahoitetaan monella eri tavalla. Verkostoituneen yhteiskuntamme toimintaperiaatteiden mukaisesti Silta- Valmennusyhdistyksen tuottamat palvelut perustuvat suurelta osin kumppanuuteen. Seuraavassa kuviossa osoitetaan esimerkillä, miten yhdistys on mukana alueen koulutusjärjestelmän kehittämisessä ja palvelutuotannossa ja miten toteutetaan iskulausetta Silta on kumppanuuksien rakentaja. Yllä oleva kuvio hahmottaa sitä, miten Silta-Valmennusyhdistys toimii yhteistyössä peruskoulun, toisen asteen ammatillisen koulutuksen ja aikuiskoulutuksen kanssa. Käytännössä tämä tarkoittaa muun muassa sitä, että yhtä palvelua tuottamassa on useita eri organisaatioita ja henkilöstö saa palkkansa eri rahoituslähteistä. On huomat- 53